First Lego League Euskadi: badator!\nDatorren otsailak 10 zapatuan, Lauaxeta Ikastolako ikasleak First Lego League Euskadin izango dira. First Lego League, kirol-ekimen formatua daukan nazioarteko txapelketa da eta bere helburua ikasleen artean bokazio zientifiko-teknologikoak, sormen-espiritua eta barrikuntza bultzatzea da.\nAurtengoa, Hydro Dynamics erronka eta helburua, taldeek uraren giza zikloaren inguruan ahalik eta gehien ikastea. Hau da, ura non eta nola aurkitu, garriatu eta modu egokian erabili. Nola ebatziko da erronka?\nHydro Dynamics erronkako partehartzaileek erronka ondoko 3 atalak landuz ebatzi behar dabe:\nProiektu zientifikoa: taldeek planteatutako erronkagaz zerikusia daukan arazoa identifikatzen dabe, ikertu, irtenbide bat proposatu eta komunitateagaz partekatzen dabe.\nRobotaren jolasa: taldeek robot bat diseinatu, eraiki eta programatzen dabe LEGO Mindstorm kita erabiliz. Horrek modu autonomoan misio batzuk osatu beharko dauz jokoan.\nBalioak: taldeek, egindako lana, FLL balioekaz garatu dala erakusten dabe: inklusioa, ezagutzea, “koopertizioa”, errespetua, taldean lan egitea\nLehiaketa hau, First Lego Leagueri dagokio eta 10-16 urtetako ikasleei zuzenduta dago, baina txikiagoek ere, hau da 6-9 urtetakoek, First Lego League Junioren euren lanak aurkezteko aukera izango dabe. Helburua, adin txikietatik zientzia eta teknologiaren munduan sartzea da. Benetako arazo baten gainean arakatzen daben bitartean, taldeek makina errazei buruz ikasten dabe LEGO® elementuen eredu bat eraikiz alderdi motordun bat barne.Aldi berean, irudizko poster baten bidez informazioa aurkezten ere ikasten dabe. Kasu honetan ere, esperientzian zehar, taldeak FLL balioen arabera bideratuko dira, ezagutzea, taldean lan egitea eta kortesia profesionala ospatuz. Firts Lego League Junioren kasuan, aurtengo erronka uraren kudeaketan zentratzen da eta Aqua Adventure dauka izena.\nLauaxeta Ikastolatik, asteburu honetan, hainbat ikasle izango dira bai First Lego League eta First Lego League Junior esperientzietan murgilduta izango dirana eta ziur gagoz barneratutako ikasketak baita hainbat izango dirana!


Erakuslea || DURANGOKO AZOKA CASEUSENGFRA\tDURANGOKO AZOKA\nErakuslea\tSarreraAzokaGerediagaErakusleaKatalogoaAlbisteak\tAzken oharrak erakusleentzat\n1. Akreditazioak eta aparkalekua\nAkreditazioak, muntaia egunetan, jaso behar dituzu informazio gunean. Akreditazioek Azoka gunera arinago sartzeko eta “Atseden gunea” erabiltzeko balioko dute.Aparkalekuari dagokionez, egun bakoitzeko txartela (4tik 9ra) jasota edukiko duzue. Adi!! txartelaren datak ez dira oso argi ikusten, baina hala ere ez duzue arazorik izango, akreditatuta bazoazte. Gorde ondo eta ez galdu, ez delako kopiarik egingo.\n2. Azokan sinadurak eta salduenak\nBozgorailuetatik zein www.durangokoazoka.com webgunean Azokan sinatzen dauden egileen berri emateko webgunea erabili beharko duzue. Informazioa erakusleei dagokizuen atalean, aurkituko duzuen galdetegia beteta bakarrik eman ahal izango da. Informazio hori automatikoki webgunean argitaratuko da eta bozgorailuetatik webguneko informazioa esango da. Guztia Azoka Telebista baliatuz bideratuko da.\nAzken egunean, batez ere kazetariek, Azokan salduenak izan diren produktuak zeintzuk diren jakin nahi izaten dute. Gerediaga Elkarteak ez du galdera horri erantzuteko datu objektiborik. Bilketa hori automatizatu dugu eta erakusleei dagokizuen atalean, informazio hori betetzeko galdetegia aurkituko duzue. Informazioa automatikoki azalduko da webgunean. Horretarako kontuan izan behar duzu, komunikabideek, Azokako balorazio ostean kontsultatuko dutela webgunea (Balorazioa, abenduaren 9an, eguerdiko 12:00etan izango da). Beraz, ordurako galdetegia betetzea ezinbesteko izango duzu zure informazioa ere aintzat hartua izan dadin.\n3. Azoka Telebista\nStand bakoitzeko bi iragarki egiteko aukera duzu Azoka telebistan. Iragarri daitekeena Azokan salgai dagoen produktuak izango dira. Horretarako, txantiloiak webgunean daukazue eta abenduak 4era arte daukazue epea sartu ahal izateko.\n4. Azokara begira datu praktikoak\nAzoka egunetako ordutegia: Abenduaren 6tik 9ra, 10:30etik 20:00era. Erakusleak komeni da ordu erdi lehenago Azokan egotea. Ordubete lehenago sartzea izango dute, baina, beti akreditazioa erakutsita.\nZamalanak abenduaren 6tik 9ra: Goizeko 9:30etik 10:30era bakarrik. Ezkerreko alboko ate biak erabiliko dira.Muntaia: Abenduaren 4an arratsaldeko 15,00etatik 20:00era eta Abenduaren 5ean goizeko 9:00etatik 20:00era.\nDesmuntaia: Ezin izango dira erakustokiak desmuntatu abenduaren 9ko 20:00ak baino lehen, eta abenduaren 10eko 13:00ak baino lehen amaitu behar da. Garbiketa: Papera berziklatzeko kontainer bat jarriko da pabiloiaren ezkerreko alboan eta eguneko paper hondakinak bertara eraman beharko dira.\nGerediaga bazkideei beherapena: Gerediagako bazkideek %10eko beherapena izango dute Azokako standetan salgai dauden produktu guztietan. Standetako arduradunek beherapen honen berri emango diote standean egongo diren saltzaileei. Gerediagako bazkideek egiaztagiria aurkeztu behar dute beherapena jaso ahal izateko.\nErabiltzaile kautotzea: IFK: Pasahitza: Erabiltzaile konturik ez baduzu, erregistratu hemen Katalogoa\tBilaketa sakonago bat egin nahi baduzu, gure bilatzaile aurreratua da zure tresna!


Parque Ornitologico de Mendixur Duplicado 1 - ullibarri-gamboa - web.araba.eus\nParque Ornitologico de Mendixur Duplicado 1 - ullibarri-gamboa\nMendixurko Parke Ornitologikoa Uribarri Ganboako urtegiaren hegoaldeko adarretan kokatuta dago, Mendixur herriaren ondoan. Ur ez oso sakoneko eremua da, naturalizazio prozesu garrantzitsua izan duena eta uretako inguruneei lotutako landare eta animalien komunitateentzat berebiziko garrantzia duen gune bilakatu dena.\nParke Ornitologikoa, 70 hektareatik gorako azalera duena, urtegiaren hegoaldeko adarretan dago kokatuta. Adarren inguru hori nazioarteko garrantzia duen Ramsar hezegunea da. Horrez gain, Natura 2000 Sarearen barruan dago (Zadorraren Sistemako Urtegiak – KBE - Kontserbazio Bereziko Eremua) eta horrek berretsi egiten du biodibertsitateari egiten dion ekarpena eta hura zaintzeko interesa.\nHegaztiak Mendixurreko adierazgarri nagusienak dira, gehien ikusten den alderdia, eta era berean horiek elikatzen dituzten uretako eta lurreko ekosistemen osasun onaren erakusle dira. Urtean zehar hainbat motatako espezie ugari biltzen dira parke honetan eta horiek ingurua leku pribilegiatua bihurtzen dute; horrela, bada, merezi du ezagutzea, zaintzea eta hartaz gozatzea. Hemen bizi diren izaki guzti-guztiekiko errespetua gure konpromisoa da.\nMendixurreko liburuxka Barrundiako Udala - Garaio 1 eta Mendixurko probintzia parkeen erabilera publikoa arautzen duen udal ordenantzari\nDebekatuta dago ehizan ibiltzea\nDebekatuta dago arrantzan egitea\nDebekatuta dago sua piztea\nDebekatuta dago ibilgailuak garbitzea\nDebekatuta dago tokiko natura elementuak kentzea (egurra, loreak, fruituak, etab.)\nDebekatuta dago bisitaldirako egokitutako bideetatik ateratzea\nDebekatuta dago piknika egitea\nDebekatuta dago txakurrak lotu gabe ibiltzea


«Lan taldeetan parte hartzeko eskatuko nieke» - Amezketa - Tolosaldeko ataria\nUdal Hauteskundeak 2019. Alkateei elkarrizketak\n«Lan taldeetan parte hartzeko eskatuko nieke»\nEneritz Maiz Etxarri 2019-09-25 19:57\nEH Bilduko Iñaki Amundarainek hirugarren agintaldia hasi du, eta martxa hartua du Amezketako Udalean. Taldean zinegotzi berriak ditu, eta arlo ezberdinetako lan taldeak sortuko dituzte.\nHirugarren agintaldia duzu.\nLan askorekin baina gustura hasi dugu ikasturte berria.\nNahi duzulako edo erreleborik ez delako zaude karguan?\nBietatik esango nuke. Dagoeneko bi agintaldi eginda, errazagoa da eta martxa hartua dut. Talde berria izatearekin, agian, pauso hori ematea kosta egiten da.\nNolakoa da alkate izatea.\nDuela zortzi urte garbi izan genuen herriko alkateak egunero egon behar zuela. Nahiko luze jotzen dute tramitazioek, eta egunerokoan, herritarren beharrei erantzuteko beharrezkoa da. Bestela, herri txikia izatearekin amezketar guztiak ezagutzen ditut, eta egunerokotasunean edo asteburuetan ere, ezer bada, herritarrak gerturatzen zaizkizu.\nOrain, zinegotzi berriei erakustea tokatu zaizu.\nLau zinegotziak berriak dira, baina esan beharra daukat, oso ondo prestatutakoak direla. Erakutsi baino gehiago, lagundu esango nuke; dituzten ilusioei eta asmoei forma ematen lagunduko diet.\nZer darabilkizue esku artean?\nUrrian argiteri publikoa aldatzekotan gara. Baserri baterako bidea ere asfaltatuko dugu. Aurreko legealdian hasitako plan orokorrari jarraipena eman nahi diogu, eta bestetik urrian izaten den kultur astea antolatzen ari gara. Horren barruan, azaroaren 17an, bada lau urtean behin plazara ateratzen den Albizuri harri handia, eta horrekin buru-belarri gabiltza. Eragile ezberdinekin ere kultur eskaintza prestatzen ari gara, eta errotaren berriztatzearekin, turismoari begira, zerbait egin nahiko genuke.\nLanez beteta zaudete, beraz.\nBai, eta zinegotziak berriak izatearekin, gai edo arlo ezberdinetako lan taldeak sortzeko asmoa dugu. Etxebizitzaren gaia askotan ateratzen da, eta etxe huts asko dago Amezketan. Herriko mendien eta basoen kudeaketan azken urteetan ez da ezer egin, eta horri ere heldu nahi diogu. Kulturarako ere talde bat nahi da. Lan taldea ez dakit, baina bidegorriaren inguruan herrian plataforma bat sortuta dago, eta harremanetan gaude. Eta lehen sektorearen inguruko lan taldea ere sortu nahi da, herriko ekoizleekin hitz eginez.\nLau urteei begira zer?\nErronka nagusia Amezketatik Ugarterako bidegorriarena da; ur zikinen saneamendua egin ostean egitea aurreikusita dago. Plan orokorra bukatu, eta herriko irisgarritasuna hobetzeko plana dugu, espaloiak kenduz. Lehengo zerbitzuei eutsi, eta hobetzea eta txertatzea nahiko genuke. Luzera begiratuz, eskola berriaren proiektuari heldu nahi diogu, kokapen berria bilatuz.\nDiruz nola dago udala?\nOndo, osasuntsu esango nuke.\nBaietz esango nuke. Langabezia handirik ez da, eta biztanlez jaisten bagoaz ere, eskola osasuntsu dago, eta haurreskolan 11 haur daude.\nParte hartzaileak dira amezketarrak?\nPixka bat hori botatzen da faltan. Puntualki izaten diren kultur ekitaldietan jendeak parte hartzen du, baina erabakitzeko tokietan parte hartzea kosta egiten zaie. Hilean behin egitean da batzorde bat, edo orain lan taldeetan parte hartzeko eskatuko nieke. Denon artean Amezketa hobea egiteko jendearen parte hartzea ona izango litzateke.


Bertsolaritzari buruzko solasaldia — Eibar.ORG | Eibarko peoria\nHemen zaude: Hasiera / Blogak / Volgako Batelariak / Bertsolaritzari buruzko solasaldia\nBertsolaritzari buruzko solasaldia\nAngel Erro 2006/01/26 10:51\nLuzianori egotzi izan zaion Ό διάλογος περί δεμοδών αοιδων (Adversus vulgares versificatores latinezko izenburuagatik ezagunagoa) obraren eragin nabarmenean egina, hona hemen Angel Errok atondutako eta gainerako batelarien laguntzaz orraztutako testu bat, gure bertsolaritza eztabaidagai hartzen duena.\nOrain hilabete bat, BEC-en inoiz izan den bertso txapelketa handiena burutu zen, Euskal Herria bertso sukarrak hartua zirudien (eta oraindik arrastoak), bertsolariei elkarrizketak nonahi, audientzia inoiz ezagutu gabeak, goraipamenak, finalaren dvd aise merkeak egunkariarekin batera. Gure ustez...\nLuzio.- Nora zoaz hain presati, lagun? Ez al zara mezara iristen?\nZigor.- Agur, Luzio, zoro moduan nabil Iruñeko bertsozale elkartea non dagoen jakin nahian, bazkidetzeko asmoa baitut, bai eta helduentzako bertso eskola dagoen galdetzekoa ere.\nLuzio.- Nik dakidala Marcelo Celayeta karrikan da, 73. edo 75. zenbakian. Baina, Zigor, nondik nora bertsoekiko grina hori?\nZigor.- Ez al zinen ba 13.000-en artean egon? Edo ez al zenuen BEC-en gertatukoa ETB-n ikusi, euskaraz nahiz gaztelaniaz? Bada jakizu egun hartakoa errebelazioa izan dela, euskaltzale oro konturatu baikara euskararen osasun ona bertsolaritzatik etorriko dela, eta ez beste inondik. 13.000 lagun (emakumezkoak eta haurrak zenbatu gabe) negar malkoa begietatik isurtzen zitzaigula, bertsolarien sentiberatasunak eraginda! 13.000 lagun haien arrazoi ezinago gatzdun eta egokiei "oooná" eta "eaaarra" esanez oniritzia ematen. 13.000 lagun "preso" hitza entzuten genuen aldiko zutik, eskuak minberatu arte zartaka.\nNik, dakizun bezala, Euskalerri Irratian astero kolaborazio txiki bat egiten dut, minutu bateko gogoeta, edozein gairi buruzkoa. Nola ausartuko naiz orain ni deus esatera hitzaren maisu horiek entzun ondoren? Halaber ordu aspertuetan olerkitxo bat edo beste, inori erakusten ez diodana, osatu ohi dut; nola jarraitzen ahal dudan tema horretan igandean entzundakoa ez euskaran ez lirismoan gainditu ezin dudanean?\nLuzio.- Penaz nago diozun bezain ikuskizun handiaren partaide izan ez naizelako. Edo utzikeriagatik edo ohituragatik, Espainiako Telebista ari nintzen ikusten, zeinak, bestetik, Espainiar estatuko gertaera kultural handiena omen den horren berri eman beharko lukeen, La2 katean adibidez non ez gutxitan kulturarekin harremana duten ekintzak ematen baitituzte, eta hain jendetsua denez bere sharerako mesedegarria ere gerta zekion. Nahiz eta, La2-ek ematera eta ez gure kateak, bikoizturik dokumental etnografikoa legez edo opera bailitzan azpitituluekin, akaso inork gutxik ez lukeen ikusi, batek daki, zeren, aditu dudanez, bertsolaritzaren oinarri eta funtsa erretorika da (Joserra Garziak hortaz egin omen du tesi doktorala). Eta neure artean galdetzen dut nola erretorikak erakar dezakeen hainbeste jende (bejondeiela solasaldi platonikoei). Nik ez nuen uste Euskal Herri osoan holako ehun zaletu baino gehiago egon zitekeenik.\nZigor.- Hain zuzen ere, pasa den egunean Berrian horrelako zerbait aipatzen zuen Jose Luis Gorrotxategi bertsolari zaharrak, BEC-en 150 batek baino ez zutela bertsoa behar bezala ulertuko. Elitista halakoa!\nLuzio.- Orain esaten duzula, nik ere irakurri nuen baina ez nintzen jabetu zertaz ari zen ere, esaten dizudan bezala egun horretan ez bainengoen ETB-n jarraitu zutenen ugariren artean. Uste dut (ez dakit ziur) egun horretan La2-en hain zuzen ere patinaje artistiko emanaldi bat ematen zutela, eta Stephane Lambiel suitzarra irristan ikusteak eragiten zidan edertasun sentipen gorengoak itsututa eta adimena lainotuta egon nintzen, nahiz eta hurrengo egunean, sukarraz edo priapismo atake estetikoaz dagoeneko sendaturik, nire onera bueltatu nintzen, eta hotzean Lambiel ez nuke, noski, Nureyev baten mailara jarriko. Horregatik harritzen nau zu ere (eta zu bezala beste anitz) zure onera etorri ez izanak, gauzak bere tokian utziz. Dudarik gabe, Zeusek zaitu bortizki kolpatu eta itsutu bere tximistarekin, eta hilabete pasa ondoren haren amorruaren mende jarraitzen duzu.\nTaconera lorategi zoragarri honen barna pasea gaitezen pixka batez. Sekulako goiz ederra egiten du. Guk sortu itzal ttipiak lagun ditzagun tartetxo batean (akaso zerbait irakatsi nahi digute maitasunaren izaeraz).\nNik ez ditut bertsolariak miresten, edo oso miresmen txikia diet, haien artearen neurrikoa, esan nahi baitut, teknika nola aplikatzen duten eta zer irtenbide dialektiko hartzen duten horra begiratzen dut nik. Bestetik, nik vulgares versificatores deritzet, eta hori izatea ez dago gaizki, gauzak ez baditugu bere onetik ateratzen, ez badiegu ahal duten baino gehiago eskatzen, baina gurean, gure gabeziengatik apika, asko dira aintzira itsasotzat dutenak. Eta horrek kalte handia ekar diezaioke –horretara jarriak– euskarari edo, Oihenartek uste zuen bezala, euskal literaturari ere.\nZigor.- Ez zaude, beraz, Fito Rodriguezekin ados, afirmatzen duelarik "Egun hitza langaitzat dutenen artean, bertsolaria dela edo idazlea dela, ezin da bereizketa handiegirik egin"?\nLuzio.- Nola egon nintekeen oinarririk gabeko esaldi batekin ados, oi Zigor laiño hori?\nZigor.- Orain zu zara elitista jartzen ari. Uste dut, gainera, injustua dela bertsolaritza horrela kritikatzea, munduan hainbeste gauza gaitzesgarri dauden bitartean. Zergatik ez duzu, adibidez, futbola kondenatzen, masei bertsolaritzak baino kalte handiagoa egiten diena bestalde?\nLuzio.- Ados nago zurekin, eta futbola zuri bezain deitoragarria iruditzen zait, Zigor, edo gehiago. Baina –espero dut honetan bat etorriko garela– bertsolaritzaren gainean baditu futbolak bertute edo abantaila bi, ez nolanahikoak: lehena, eta salbuespenak salbuespen, ez duela bere burua kultur espresio sublimeenen artean kokatzen, eta bigarrena, izter eta zangosagar gihartsuak begien gozagarri bihurtzeko parada eskaintzen duela behintzat, bertso saioetan oso nekez gerta daitekeen zerbait; agian udan eta bermuda guztiz antiestetiko eta, esan gabe doa, erreibindikatibo batzuen formapean, baina inola ere ez bertso txapelketa nagusian…\nZigor.- Bertsolariei onartuko diezu, behintzat, zorroztasuna eta asmamenerako dohaina?\nLuzio.- Irrigarria zait niri bertsolariak nola hartzen diren ingeniositatearen gailur. Zorrotz izateko, ideiak, kontzeptuak, paradoxak maneiatu behar dira adimenerako ezusteak sortze aldera, eta nik ez dut horrelakorik ikusten. Orain Colina izeneko bat dut buruan, prentsan ateratzen dituen zutabe gatzgabeak. Tira, barkatu, ia ahaztu zait izenez deitu behar zaiela bertsolariei, inoiz ere ez abizenez, hain dira ezagun eta hurbileko, hain erdi-lehengusu. Gogoratzen duzu Les Mecaniciens-en kantua? Beraz, esandakoa: Sustrai. Zergatik ez da Sustrai prosan ere distiranta? Bestetik, oso maldatsua izan daiteke ingeniositatearen bidea. Ridicule filma ikusi duzu, Zigor?\nZigor.- Ez, ez dut ikusi.\nLuzio.- Bada, ez utzi ikusi gabe, zorroztasun buruzko zein ahozkoaren alderdi irrigarrienaz eta serioenaz asko ikasiko duzu.\nEta gero, balio literariorik ez dute, ene!, ezta Shakespearek berak ere ezingo luke bertso on bat bat-batean sortu. Bat-batekotasuna kalitatearen etsai adiskidetu ezinekoa da. Horaziok esan bezala bertso lerro on bat sortzeko burua maiz hazkatu eta azkazalak maizago hozkatu beharra dago.\nZigor.- Bai, baina euskarari egiten dion ona, zer?\nLuzio.- Ba, nik ez dakit bertsolaritzak euskarari onik dakarkion. Erdaren eredua ikusi eta jabetzen naiz beste hizkuntzek ez dutela ez onerako ez txarrerako haien bertsolaritzaren beharrik. Gaztelaniari errepentismoak ez dio ezer ekartzen, ez delako gehiago herri kultura bat, eta ahozkoa haien (gure ere?) kultura guztiaren oinarrian dute, eta ez azalean. Horri osasuntsuagoa deritzot. BEC-en 13.000 eta ETB-en ez dakit zenbat ikusteak gogora ekartzen dit bi gizon sainduk (honakok eta honakok) esandako hura: lo hinchado parece grande pero no está sano. Seinale txartzat hartu behar dugu BEC-ekoa, eta euskarari mesede egin nahi badiozu, aholkatzen dizut nik bezala egin dezazula, honetan snob egin zaitezela ardurarik gabe eta bertsolaritza gaitzetsi.\nZigor.- Bai, bai, zuk nahi duzuna, baina eskuak geldi hor.\nGure erantzunarekin ez genuen zalantzan jarri nahi epaimahaiaren erabakia, inolaz ere: epaimahaiek beti dute arrazoia. Guk atera nahi genuen kontua ez zen hainbeste nork eman dion saria gutun horri, baizik eta gutuna beraren esistentzia, bertsomaniaren zabalkuntzaren adierazle gisa alegia. Ados, Atxaga jarri balu berdin-berdin izango zela sarigarri, baina kontua da egileak Egaña aukeratu duela, eta ez Atxaga.\nJulen Gabiria dio:\nEpaimahaia osatu genuen Yolanda Arrietak, Alex Sarduik, Alaitz Sarasolak eta nik (Julen Gabiria).\nEhun eta hamabi gutun irakurri ostean, dudarik gabe, hori izan zen onena, eta onena izaten jarraituko zuen bertsolaritza jartzen zuen lekuan literatura jarriko balu eta Egaña jartzen zuen lekuan Atxaga jarriko balu ere.\nEz zen gehiago baloratu bertan bertsolaritza agertzen zelako (hori bakarrik falta zitzaigun!), baizik eta benetan gutunik onena izan zelako (berriz diot, zalantzarik gabe).\nBeraz, ez dut ulertzen zergatik den hori "uste genuena baino larriagoa", gainontzeko 111 gutunak irakurri gabe.\nBestela, erreparatu honi.\nOh, my god, we can't believe our eyes!\nNortzuk osatzen zuten epaimahaia?\ngorka bereziartua dio:\nBa ez dakit zer esan... Zenbait kontutan ez nago batere ados hemen esan dituzuenekin:\npreso hitza aipatu eta mundu guztia segituan txaloka hastearena batzuetan (askotan, gehiegitan) egia da, gertatzen da, baina begira, Egañari txapelketaren ondoren emandako elkarrizketa batean irakurri nion horrelako errazkeriak sahiesten saiatu zela (ez dut aurkitu elkarrizketa bera, baina egin zuen saioak ematen du horren froga).\n"Bat-batekotasuna kalitatearen etsai adiskidetu ezinekoa da" diozue eta niri beste harek esandakoa etorri zait gogora: "Fue una especie de inventar en el mismo momento de escribir, sin adelantarme nunca a lo que yo podía ver en ese momento" (Julio Cortazar, Rayuelaren idazketaz ari zela). Ez zait iruditzen horrelako sententzia absolutuekin (absolutistekin?), asmatu duzuenik (nahiz eta oso efektiboak izan).\n"Gaztelaniari errepentismoak ez dio ezer ekartzen"... eta Hip-Hopak Ingelesari? Inprobisazioa da hori ere ezta? Ba AEBko Billboard-aren goikaldean daude azken hamar urteetan... Beraz arazoa ez dago hainbeste inprobisazioan, hizkuntzaren osasunean baizik.\nBeste kontu batzuetan bat egiten dut hemen esandakoekin. Bat egiten dut gauzei beren dimentsioa eman behar zaiela diozuenean (finalean "hemen hasten da Barakaldo euskalduna" aditu nuenean flipatu egin nuen...).\nHandiak ez duela sanoa esan nahi, hori diozue. Gure kultur sistema ez dago sano, inolaz ere ez, besteak beste ez dauzkagulako aukeran 8 egunkari, 70 telebista kate eta beste horrenbeste irrati, besteak beste euskarazko internetaren eskaintza hutsaren hurrengoa delako ondoko hizkuntzekin alderatuz... etab. Hori edukiko bagenu, ziur egon, bertsolaritzak bestelako pisu bat izango zuen gure kulturan, murritzagoa askoz ere: reality show-ak, tertulia politiko hutsalak, kulebroiak... izango genituzke euskaraz (ui, hau guztia badago ETB1-en ezta?) eta ni behintzat oso pozik sentituko nintzateke, benetan. Gainera, egongo liratezkeen 8 edo 9 egunkarietan zutabegileak elkarri irainka eta putakumeka arituko lirateke, oraingo forma guztiak galduta. Show ederra!\nBaina bueno, hori etorri bitartean, edo behintzat oraingo egoera hobetu bitartean zer dauka txarra bertsolaritzak horrenbeste jende mugitzeak?\n"Ba gure literaturak horrelako jende multzoak mugitzea nahiago nukela, Durangoko Azokatik kanpo esan nahi dut"\n(Baita nik ere, baina bitartean ondo doanari bere bidea egiten utzi behar zaio, hain ondo ez doana aztertu beharko litzateke)\nTotal, azkenean Leon Feliperekin egin dugula topo eta honako hau esan digu:\n¡Qué lástima que yo no tenga una casa! Una casa solariega y blasonada... una casa en que guardara, a más de otras cosas raras, un sillón viejo de cuero, una mesa apolillada y el retrato de un mi abuelo que ganara una batalla. ¡Qué lástima que yo no tenga un abuelo que ganara una batalla, retratado con una mano cruzada en el pecho, y la otra mano en el puño de la espada!\nBaina ez daukagu lagunak, zer egingo zaio!


"Lagunarteko bazkari batetik sortu genuen San Lorenzo ermitako jaia" - Aiara - Aiaraldea.eus\n"Lagunarteko bazkari batetik sortu genuen San Lorenzo ermitako jaia"\nAitor Aspuru Saez 2018-08-06 20:00\nPili Arbaiza eta Paco Martin San Lorentzon bere txakurrarekin, Laika. / Aiaraldea.eus\nPACO MARTIN eta PILI ARBAIZA izan ziren sanlorentzo jaiak asmatu zituztenak, 1990ean. 20 lagunen arteko bazkaria 200dik gora pertsonaren festa bilakatu da. Ermitako jai egunaren iraganaz eta orainaz mintzatu dira.\nNola sortu zen sanlorentzo jaia? “Asmatutako” festa da, ezta?\nBaserria erosi genuen. Laudion lagun kuadrilla genuen, eta bazkari bat egitea otu zitzaigun. Horrela sortu zen, lagunarteko bazkari batetik. Propio egin genuen San Lorentzo egunean. Lehen bazkarian 20 pertsona inguru egon ginen. Egun horretatik aurrera ohartu ginen, aukera polita izan zitekeela herriari ekarpen bat egiteko. Horrela bilakatu zen herri bazkari. Jai Batzordearekin eta Batzar Administratiboarekin elkartu ginen, eta ondo iruditu zitzaien ideia.\nLehenbiziko bazkari herrikoian zenbat elkartu zineten?\n70 lagun! Urteak aurrera egin ahala handitu egin zen parte hartzea. Azkenengo bazkarian 200 herritar elkartu ginen! 30 urte inguru daramatzagu bazkaria antolatzen, 90eko hamarkadatik.\nHiru hamarkadatan aldatu egingo zen ingurua ere...\nBai. Garai hartan nire baserriaren bueltan apenas genuen ur eta argirik. Bidoietan igotzen genuen ura jendearentzat, Land Roverrean. Bazkaria egin ostean lapiko eta abarrak garbitu eta txukundu behar ziren. Hozkailurik ezean, ardoa barrakoietan sartzen genuen, eta fruta izotzdun ur balde handietan. Elikagai eta edari guztiak arboletako adarrekin estaltzen genituen, eta itzaletan gordetzen genuen.\n“Orain egiteko modua bestelakoa da, plana industrialagoa da, ez da horren herrikoia”\nEta antolakuntza aldetik, nola aldatu dira gauzak?\n10 pertsonaren artean antolatzen genuen, nahiz eta momentuan bertan jende gehiago batu laguntzera. Asko etortzen ziren baserrira letxuga edo behar zena prestatzera. Guk lana bideratzen genuen. Entsaladak, esaterako, emakumeek prestatzen zuten, gizonezkoren bat edo besterekin. Kamioiak eta materiala igotzeaz Batzar Administratiboa arduratzen zen: mahaiak, aulkiak, oholtza...\nLurraren jabetzan ere aldaketak eman dira...\nHasiera batean gurea zen, orain udalarena. Herriak zuhaitzak jarri ditu, eta askoz politago geratu da. Edonoiz, edonorentzat irekia dago. Jabetza pribatua mantendu balitz, arazoak pilatuko lirateke: festa egunean soilik sartu ahalko litzateke jendea? Dena zabalik balego, ganaduarekin zer? Soluzioa bilatu behar zen, eta herriarena izatea erabaki genuen. Orain, denok disfrutatzen dugu: herrikoek eta kanpotik datozenek.\n“Lehen herri kirolak ere egiten ziren. Antzar eta txakurrekin txapelketak ere antolatzen genituen”\nZenbat urtez antolatu duzue jaia?\nHamabost bat urtez. Hein batean, pena ematen digu. Guretzat ez zen bazkari hutsa, lehenago elkartu behar ginen erosketak egiteko, marmitakorako hegaluze bila Bermeo edo Santoñara joateko... Lagun arteko egunpasak politak ziren, lan handia suposatu arren. Nahi edo ez, gauza asko dira: su prestaketak, kazola bilketa, materiala lortu eta itzultzea... Ingurua ez zegoen horren prestatuta, baina gustura egiten genuen. Egia esan, asko gozatu dugu jendea disfrutatzen ikusten. Orain egiteko modua bestelakoa da, plana industrialagoa da, ez da horren herrikoia.\nItzal falta agerikoa da... Nola moldatzen zineten?\nEguzkipean. Gogoan dut artzain txakur txapelketa egin zenekoa, sekulako ekaitza bota zuen! Ezustekoan harrapatu gintuen, baina denbora gutxian konpondu genuen. Guztion artean gauzak mugitu eta frontoian bukatu genuen bazkari eta festa.\nEkintzak ere berritu dira?\nLehen herri kirolak ere egiten ziren. Antzar eta txakurrekin txapelketak ere antolatzen genituen. Iñaki Perurena ere hona etorritakoa da harri-jasotzaile gisa! Trontza ere egiten zen, eta herritarren artean norgehiagoka bizia egoten zen!\nEgun, nola bizi duzue sanlorentzo eguna?\nParte hartzen, baina ez lehen bezainbeste. Lehen, gauez, beti zegoen animaliaren batekin festa: astoa, akerra, zekorra... Behin soka jarri genuen eta jendeak sokamuturra zegoela pentsatu zuen, baina ez zegoen ezer! Beste batean untxiak askatu genituen!\nKultura Aiara Luiaondo


Irekia Eusko Jaurlaritza - Gobierno Vasco :: Euskal herritarrak zuhur agertu dira musukoa kentzeko betebeharraren aurrean\nEuskal herritarrak zuhur agertu dira musukoa…\nEuskal herritarrak zuhur agertu dira musukoa kentzeko betebeharraren aurrean\n<img src="https://www.irekia.euskadi.eus/uploads/cover_photos/70279/original/Foto.jpg" style="max-width:100%" alt="" />\nEusko Jaurlaritzak egindako azken galdeketaren arabera, % 47k adierazi du zenbait hilabetez nahitaez erabili behar dela\nGehienek adierazi dute ez dutela jarrera aldatu Alarmaren Estatua amaitu ondoren\nHerritarren % 89k onartzen du txertaketaren kudeaketa Euskadin\nEuskal herritarrak zuhur agertzen dira musukoa kentzearen inguruan, eta % 47 musukoa hilabete batzuetan nahitaez erabiltzearen alde daude. Eusko Jaurlaritzaren azken galdeketako datuak dira. Inkesta horren arabera, herritar gehienek ( % 88k) adierazi dute ez dutela beren jokabidea aldatu osasun-arau eta -gomendioei dagokienez, Alarmaren Estatua amaitu ondoren, maiatzaren 9an. Prospekzio Soziologikoen Kabinetearen azterketa ekainaren erdialdean egin zen, euskal gizarteak pandemiaren aurrean dituen pertzepzioak eta jarrerak ezagutzeko.\nLanak erakutsi du konfiantza handia dagoela txertoan (% 86), pandemia suntsitzeko modu bakarra baita. Konfiantza hori Europa osoko handienetakoa da, %70eko batezbestekoa lortzen baitu.\nOro har, txertaketaren kudeaketa Euskadin biztanleriaren %89k onartzen du, eta txertoa hartu dutenen gehiengo handi bat (%97) pozik dago txertoa hartzeko orduan bere prozesu pertsonalaren kudeaketarekin, hau da, hitzordua lortzearekin, puntualtasunarekin, txertatze-puntuan antolatzearekin.\nEuskal Autonomia Erkidegoko osasun-sistemaren erantzunari dagokionez, inkestatutako ia 10 pertsonatik 9k (% 89) oso positibotzat jotzen du Osakidetzak gaixo dagoen covid-gaixoari eskainitako arreta, eta ehuneko hori % 96ra igotzen da osasun-profesionalen lanaz galdetzen zaienean.\nAzkenik, eta normaltasunera itzultzean, euskal gizartearen gehiengoak uste du oraindik ere pandemia baino lehen bezala biziko garela. Hala, %13k uste du aurten bertan izango dela, %41ek uste du 2022an, eta %27k uste du helburu hori 2023an edo geroago lortuko dela.\nNire ustez, hainbeste kutsadurarekin eta afekziorekin, maskara geratzeko etorri da, eta, are gehiago, patogenoen jatorria ezezaguna da, espaziotik edo jakintzatik etorriko zen bezalako ezer ez jakiteko interesa badago ere.\nYo creo que con tanta contaminación y afecciones, la mascarilla ha venido para quedarse y más desconociendo el origen de los patógenos siquiera si hay interés en que no se sepa nada como que hubiera venido del espacio o a saber.\nPrentsa_oharra.pdf 20 KB (application/pdf)\nSondeo.pdf 5 MB (application/pdf)\nEuskal herritar gehienek ezagutzen eta betetzen dituzte COVID-19aren aurkako neurriak


Hex Burua Tapping Torloju Norbereko Torlojua, Egur Torlojua - DD\nKALITATE ALDEKO produktuak hornitzen ditugu\nDeskribapena Izena Hex Garbigailuaren burua Zulagailu torlojua Brasil Torlojua Marka DD Fasteners Standard DIN / GB / ANSI / BS FOB Prezioa $ 0,01 ~ $ 0,08 / pieza Ordaintzeko baldintzak T / T Materiala Altzairua / Karbono Altzairua Akabea Znic Plated / Zink urdina urdina 13mm ~ 350mm Hornidura gaitasuna Hornidura gaitasuna 5000 tona / hilean OEM Zerbitzua Bai Minimo Kantitatea 1Tona / Tonak Enbalajea eta entrega Paketearen xehetasunak Poltsak / kutxak / paleta Port Tianjin / Qingdao\nHex Burua Bride auto tapping torlojua\nDeskribapena Izena Hex Burua Flange Auto Tapping Tornua Marka DD Fasteners Standard DIN / GB / ANSI / BS FOB Prezioa $ 0,01 ~ 0,08 $ / pieza Ordaintzeko baldintzak T / T Material Altzairua / Karbono Altzairua Akabea Znic Plated / Blue zink zuria 13 mm ~ 350mm Hornidura gaitasuna Hornidura-gaitasuna 5000tona / hilean OEM Zerbitzua Bai Min. Zenbakia 1Tona / Tonak Enbalajea eta entrega Paketea Xehetasunak Poltsak / kutxak / paleta Port Tianjin / Qingdao\nDeskribapena Izena Anti-Korrosio Hex Burua Egurra Torlojua Marka DD Fasteners Standard DIN / GB / ANSI / BS FOB Prezioa $ 0,01 ~ $ 0,08 / pieza Ordaintzeko baldintzak T / T Materiala Altzairua / Karbono Altzairua Akabea Znic Plated / Blue zink zuria 13 mm ~ 350mm Hornikuntza-gaitasuna Hornidura-gaitasuna 5000 ton / hilean OEM Zerbitzua Bai Min. Zenbakia 1Tona / Tonak Enbalajea eta entrega Paketearen xehetasunak Poltsak / kutxak / paleta Port Tianjin / Qingdao\nHex Burua Flange Norberetako Torlojua\nDeskribapena Izena Hex Burua Flange torloju auto zulatzailea Marka DD Fasteners Standard DIN / GB / ANSI / BS FOB Prezioa $ 0,01 ~ $ 0,08 / pieza Ordaintzeko baldintzak T / T Material Altzairua / Karbono Altzairua Akabea Znic Plated / Blue zink zuria 13 mm ~ 350mm Hornidura gaitasuna Hornidura-gaitasuna 5000tona / hilean OEM Zerbitzua Bai Min. Zenbakia 1Tona / Tonak Enbalaje eta entrega Paketearen xehetasunak Poltsak / kutxak / paleta Port Tianjin / Qingdao\nEkipamendu guztiak Taiwanetik edo Gemanyatik inportatu ditugu. Gainera, kalitatearen kudeaketa sistema osoa eta zientifikoa, I + G talde profesionala eta teknikari teknikoak ere baditugu. Estandar handiko, eskala handiko, barietate osoko barietate osoak ekoizteko lanbide profesionalak eraiki genituen eta gure enpresaren urteko ekoizpena 50.000 tona baino gehiago da. Beti bezeroen beharrak eta kalitate handiko produktuak jarri ditugu gure funtzionamendu helburutzat eta industrian aitorpen zabala lortu dugu.\nAZKENEKO AZKEN BERRIAK\nTorloju eta boltxoen arteko aldea eta torloju eta boltxeen arteko funtzionamendu-aldea\nBi bolada eta torlojuren artean bi desberdintasun daude: 1. Boltxoak, normalean, fruitu lehorrekin batera erabili behar dira. Torlojuak zuzenean torlojatu daitezke barne hari matrizean; 2. Boltxoak distantzia sendoarekin torloju eta blokeatu behar dira, eta torlojuak blokeatzeko indarra txikia da. Lo ere egin dezakezu ...\nZein dira egokiak torlojuak?\nTorlojuak oso erabiliak dira. Torlojuak gure finkagailu arruntetakoak dira. Batez ere honako lau alorretan erabiltzen da: 1. Altzairu herdoilgaitza xafla, metalezko plaka, altzairu plaka galbanizatua, ingeniaritza instalazioa. 2. Metalezko gortina hormako metalezko argi konpartimentua eta barruko eta kanpoko beste instalazio batzuk. 3. Gene ...\nTorloju auto zulagarriak egiteko material egokia mantentzeko baldintzak\nTorloju auto zulatzailea oinarri mekanikoko pieza da, eskari handia duena. Normalean, torlojuak, torlojuak, errematxak eta abar, segurtasuna bermatzeko edo, oro har, ez dute tenperatura, ingurune txarra edo bestelako lan baldintza arriskutsuak kontuan hartu behar. Material arruntak karbono altzairua dira, baxuak ...\nIndar handiko estalkien ezaugarriak Indar handiko azkarguneak 8.8, 9.8 klasea, 10.9 klasea eta 12.9 klaseko azkarrak dira. Goi-indarra duten estalkiak gogortasun handia, trakzio-errendimendu ona, errendimendu mekaniko onak, konexioaren zurruntasun handia, errendimendu sismiko ona eta ...\nSenco DS225-18V Duraspin Auto-Feed Torlojuaren Esku Dagokien berrikuspena\nSenco DS225-18V Duraspin Auto-Feed Torloju Gidaria abiadura handiko bizkarrezurra da, zure eraginkortasuna hurrengo mailara eramaten du. Ezaugarri multzo biribil batekin, zure hurrengo horma-gelako edo lur azpiko lana zeharkatuko duzu. Senco Duraspin DS225-18V Durasping Au atzean dagoen taldea ...


Mongoliako azentudun heavy-metala - bizkaie.biz\nZigor Aldama\t2019-06-27 13:53 Bidaide\nSingle bi nahikoak izan dira The Hu talde bitxia mundu zabaleko fenomeno bihurtu daiten.\nAstelehen bateko goizeko bederatzirak ez dira, itxuraz, heavy-metal talde bati alkarrizketea egiteko momenturik onena. Baina The Hu taldeko kideak ordu-orduan heldu dira entseguetarako erabilten daben Ulan Batorreko estudiora. Biharamun arrastorik ez daukie. Egun gitxi barru Europako hamahiru herrialdetara eroango dituan birea hasiko dabe, eta kafe egin barriaren usaina lez, euren emozinoak airean dagoz. Oraindino ez dabe euren lehenengo diskoa argitaratu, irailera arte itxaron beharko da, baina single bi nahikoak izan dira Mongoliako talde bitxi hau mundu zabaleko fenomeno bihurtu daiten.\nBideo musikal biek, Yuve Yuve Yu eta Wolf Totem-ek, 30 miloe bisita baino gehiago izan ditue, eta taldearen Facebook orriak 100.000 jarraitzaile baino gehiago daukaz. Lorpen handia, hiru miloe biztanledun herrialde baten sortutako banda independente batentzat. Tuga Namgur managerrak azaldu dauenez, joten daben musikearen ezohikotasuna da arrakastearen giltzarria.\nIzan be, narru eta metalezko buruhazurren gaindosia beste edozein metalzaleren parekoa dan arren, rock gogorreko akordeak Mongoliako tresna tradizionalakaz joten ditue, eta eztarriko kantua izeneko teknikea darabile. Publikoak zein prensa berezituak berba gozoak baino ez ditu The Hurentzat, eta kontzertuetan estadioak beteten ditue.\nBaina honaino heltzea ez da erraza izan. Taldean joten edo kantetan ez dauen batek zabaldu eban bidea orain dala zazpi urte: B. Dashdondog produktoreak, Dashka izenagaz ezagunagoa. Musikearen munduan 30 urte beharrean pasau eta gero, era guztietako taldeakaz, beti gauza bardina entzuteaz kantsau nintzan, eta soinu barri bat bilatzea pentsau neban. Mongoliako musika tradizionalak aztertu, zuztarretara jo, eta barriro asmau nebazan. Aitaren probintziara -Khovd- joan nintzan, eztarriko kantuaren bihotza han dagoalako, eta antxinako soinuok gaur egungo erritmoakaz nahastauteak emoitza ona ekarri leikela pentsau neban, kontau dau.\nDashkak onartu dau ez zala erraza izan talderako musikari aproposak topetea. Gitarra elektrikoa jotea erraza da, baina Mongoliako tresnak, morin khuur eta tovshuur adibidez, joko dituan jente gitxi dago. Konserbatorio Nazionalean hasi zan bila. Baiezkoa emon eutsan lehenengoa Galbadrakh Tsendbaatar izan zan, ezizenez Gala. Egia da tresna tradizionaletakoa dala gure prestakuntzea, baina Nirvana, Metallica eta AC/DC dira gure erreferentziak. Ez neban zalantzarik egin, gogoratu dau musikari gazte horrek.\nGanerako taldekideek handik gitxira egin eben bat, alkar ezagutzen ebelako. Bakotxak izango eban rola zehaztea eta soinu egokia topetea luze joan jaken. Zorionez, musika tradizional mongoliarra ez da musika klasikoaren modukoa. Erritmoak rockero samarrak dira berez, baina orain arte inork ez deutso ezaugarri horri probetxurik atera, ganeratu dau Nyamjantsan Galsamjants-ek -ezizenez, Jaya-. 30 urte bueltako eta ule luze eta leundun mutil hau da The Huko abeslari nagusia. The Hu izena danen adostasunagaz onartu eben, hasieratik izen aproposa begitandu jaken. Hu gizakia izentetako berbea da mongolieraz, huu ahoskatuta semea edo alabea esan gura dau. Mongolierazko berbak konplikaduak dira, baina Hu edonork irakurri leike, dino Jayak irribarrez.\nRock hunnu izena emon deutsie euren estiloari, Gengis Khanek sortu eban inperioari erreferentzia eginaz. Subertea izan dogu, gure musikeak zaleak izan ditualako hasieratik eta diskoetxe batzuek eskaintzak egin deuskuezalako. Talde gitxik aukeratu leikie lehenengo diskoa atera baino lehen, eta are gitxiago munduko konpainia independenterik handienagaz kontratua sinatzea, Seven Elevenegaz, dino Namgurrek harrotasunez. Dana dala, Mongolian bertan arrakastea izatea atzerrian baino gehiago kostau jake.\nEgia esan, hasieran ez euskuen kasu larregirik egin. Uste dot musika tradizionaleko banda bat gehiagotzat hartu gintuela. Baina atzerriko audientziek bai, zeozer guztiz barritzat ikusi gintuen, eta horri esker heldu ginan iTunes, Billboard eta antzeko rankingen goialdera. Orduan hasi zan mongoliar batzuen jakinmina, gure musikea entzun, eta esan eben, 'hara, honeek mutilak onak dira!', dino Jayak. Gure arrakastea guztiz organikoa izan da, ez dogu promozinorik egin, ez Youtuben gure bideoei bultzadea emoteko erremintarik erabili. Ahoz ahokoa izan da dana, eta orain 4-5 miloe bisita doguz hilean, zehaztu dau Enkhsaikhan Batjargalek -Enkush-.\nThe Huk estadioak bete ditu Ulan Batorren, eta jentea hu, hu, hu! didarka hasi da, gerrako oihua balitz lez. Laster, oihartzuna Europara helduko dalakoan dagoz taldekideak. Edozelan be, eurena pakearen aldeko mezua dala dinoe. Euren kantuetan ingurumena jagotearen aldeko mezuak sartzen ditue, eta burruka bat eta bakarra bultzatzen dabe, hau da, Mongolian gogor jo dauen krisi klimatikoaren kontrakoa. Gure herrialdeko ingurune ederrenetako batzuetan grabau doguz geure bideoak, jentea gure arbasoek lagatako naturaz harro egon daiten, eta hurrengo belaunaldiei oinordetzan ixteko beharrizana dogula aldarrikatzeko, azaldu dau Naranbaatar Temuulenek -Temka-.


ZER DA, ETA ZERTARAKO ERABILTZEN DUGU?\nEspezie batek modu sistematiko eta arrazionalean behar edo arazo praktikoei erantzuteko ebazpen teknikoak deskribatu, azaldu, diseinatu eta aplikatzea ahalbidetzen duen zientifikoki antolatutako jakintza-multzoari deritzo teknologia.\nTeknologiak gizakiok gure ingurunea aldatzeko dugun nahiari eta borondateari erantzuten dio, gure desioak asetzeko modu berriak eta hobeak bilatuz gure inguruko mundua eraldatzeko.\nTeknologiak gizakiaren bizitzan egunero gertatzen diren arazo batzuk modu eraginkorragoan, azkarrago eta eraginkorragoan konpontzeko balio du. Gizonek eta emakumezkoek bere ingurunea aldatu eta egokitzeko aukera ematen duten tresnak eta ezagutzak sortzeko erabiltzen da.\nGaur egun, teknologiak arrisku eta ondorio txarrak ekar ditzake baino ondorio onak baita era. Hauek dira teknologiaren abantailak: Ikasketetan asko lagundu dezake, adibidez, hitz edo termino bat ez baduzu ondo ulertzen edo ezagutzen, teknologiak segundu gutxitan erantzuna ematen dizu. Beste adibide bat hau izan diteke, teknologiari esker, nahiz eta oso urrun egon norbaitetaz kontaktuan oso erraz jarri zaitezke.\nHauek dira teknologiak sortzen dituen desabantailak: Lanpostuak kentzea. Makina eta robotek gero eta gehiago ordezkatuko dituzte gizakion eskuak, eta honek ondorio negatiboak ditu. Teknologiak aurrera egiten duen bitartean, giza lana gutxietsi egiten da.\nGailu teknologikoen mendekotasuna. Teknologia behar ez bezala eta gehiegi erabiltzeak osasun-arazo larriak eragiten ditu, hala nola, mendekotasuna, depresioa, isolamendu soziala, antsietatea, entzumenean kalteak edo begiko gaixotasunak.\nGiza interakzio txikiagoa. Google edo whatsapp bezalako bilaketa-motorrak iristean, pertsonen arteko komunikazioa galtzen ari da.\n2021 © TecnobotTema por SiteOrigin


Martxan da XPREST! AUX Zinema Express Jaialdia – Gazteon KZ\nXPREST! AUX zinema espres jaialdia ospatuko da Bilbon ostiraletik igandera, apirilaren 22tik 24ra, Zinemakumeak gara! jaialdiak ‘AUX Magazine’ aldizkariaren laguntzarekin antolatuta. Aurten, inguruko emakumeak ikus-entzunezkoetan lehen urratsak ematera animatzeko sortu zen ekitaldiaren hamargarren edizioa izango da.\nAntolatzaileek jakinarazi dutenez, XPREST! AUX film labur espresen lehiaketa da. Edozein pertsonak edo pertsona taldek aurkeztutako lanek parte har dezakete, aldez aurretik jaialdiaren webgunean edo ostiraleko 12:00etan Bilborock aretoan izena emanda. Egiaztatu behar da lanak emakume batek edo gehiagok zuzendu dituztela. Izena emateko formularioa https://festivalxprest.com/izen-ematea web orrian dago.\nIgandean, apirilaren 24an, Veronica Echeguiren ‘Tótem Loba’ eta Alba Gutierrezen ‘XSMALL’ film laburrak proiektatuko dira Bilborocken bertan, 18:15ean. Jarraian, 19:00etan, XPREST! AUX jaialdiaren hamargarren edizioan parte hartuko duten film laburrak eskainiko dira, eta bukatzeko, 20:00etan, sari banaketa egingo da. Sarrera doan izango da, aretoko edukiera bete arte.\nGetxok ‘Arteen Sukaldea: Bizi Kultura’ jardunaldiak hartuko ditu →\nEuskal gailurrak musikarako eszenatoki pribilegiatu bihurtuko dira\n2021-05-05 Libe Garcia Kandina\nZinemakumeak gara! ekitaldiaren 26. edizioa Bilbora helduko da urrian\n2021-09-30 2021-09-30 Libe Garcia Kandina


Sopelako plaza: Indarrak batzeko eta aurrera egiteko garaia da – Sopela.net\nSopelako plaza: Indarrak batzeko eta aurrera egiteko garaia da\n2020 ekaina 6 by Willy Iruzkinik ez\nHitzordua: igandea 13:00etan\n“Plazak aldarriz betetzeko” deia egin du GURE ESKU DAGO herri ekimenak Hamaika Gara dinamikaren barruan. Euskal Herriko herri eta txoko askotako plazak beteko dira, eta Sopelako hitzordua igande honetan izango da, ekainaren 7an, udaletxeko plazan 13:00etatik eguerdiko 14:00etara.\nSopelako herriko plaza berreskuratu eta aldarriz betetzeko asmoa du Gure Esku Dago herri ekimenak. Horretarako parte-hartzaile bakoitzak bere aldarria kartoi zati batean idatzi eta etxetik plazara eramango du zati guztiekin mosaiko bat osatzeko. (parte-hartzaile guztien osasuna eta segurtasuna zorroztasunez bermatuko dira)\nHamaika Gara dinamika\nErreferendum bidez erabakitzearen aldeko atxikimendu eta konpromiso pilaketa masiboa da ‘Hamaika Gara’ egitasmoa. Erabakitzeko eskubidea gauzatzearen aldeko jarrera nagusia ikustaraztea du helburu, eta Euskal Herriko lurraldeetan urrats eraginkorrak egitea.\nGure Esku burujabetza eta erabakitzeko eskubidea sustatuko duen elkarlanerako espazio berri bat artikulatzen aritu da azken urtean zehar gizarteko alor askotako eragileekin eta harreman horiei esker, Hamaika Gara ekimena abiatu zuen martxoaren 11n, erreferendumaren aldeko sinadura bilketa bat ardatz hartuta. Osasun krisiak baldintzatu du ekimena eta hainbat kale mobilizazio, ekitaldi e.a. udazkenera atzeratu diren arren, biharko ekitaldiak abiapuntua izan nahi du Sopelan eta Euskal Herriko txoko guztietan.\n‘Hemen erabaki, herritarrok erabaki’\nHerritarrok eta gure aldarrikapenek plaza publikoa berreskuratzeko garaia dela uste dute sustatzaileek “premiazkoa da bizi dugun eta datorren krisiari Euskal Herritik eta guztion artean erantzun behar diogula adieraztea, eta tokiko erabaki burujabeak aldarrikatzea”. (W.)\ngure esku dago Sopela


Herriko zenbait gunetako zoruan tratamendu ez labaingarria gauzatu du udalak - Azkoitia - Maxixatzen.eus\nHerriko zenbait gunetako zoruan tratamendu ez labaingarria gauzatu du udalak\nJulene Frantzesena 2020-12-03 11:43\nTrenbidearen Zumardia kalea.\nErorikoak eta irristatzeak saihesteko helburuz gauzatu dute tratamendua, hain zuzen ere, Trenbidearen Zumardia kaleko 3 eta 33 zenbakien eta Aizkibel liburutegiaren aurreko arkupeen eta Juin kaleko bidegurutzearen artean.\nHerriko bi gunetako zoruan herritarrak ez labaintzeko tratamendua gauzatu du udalak. Erorikoak eta irristatzeak saihesteko helburuz gauzatu dute tratamendua, hain zuzen ere, Trenbidearen Zumardia kaleko 3 eta 33 zenbakien eta Aizkibel liburutegiaren aurreko arkupeen eta Juin kaleko bidegurutzearen artean. Horrez gain, Trino Uria kaleko 5 eta 7 zenbakien artean ere gauza bera egin du erakundeak, eta lan horien guztien aurrekontua 20.760,99 eurokoa izan da.\nUdalak azaldu duenez, urteak daramatza lurra irristakor ez bilakatzeko tratamendua gauzatzen arrisku gehien sortzen den herriko hainbat gunetan. Iaz, Julio Urkixo eta Plazaberri artean, Iriarte Margolaria kaleko zati batean eta Parrokiaren atarian egin zituen lan horiek, baita Julio Urkixo etorbidean, Santa Klara, Ugarte eta Jandonianiz kaleetan, Bizkargi eta Aita Madinabeitia plazetan nahiz Elkarguneko tunelean ere.


Gizartea - hamaika telebista\nSATSE, ELA, LAB, CCOO, UGT eta ESK sindikatuek deituta, lehen mailako arretako langileek ordutegi murrizketak salatzeko eta osasun sistema publikoaren kalitatea defendatzeko elkarretaratzeak eta itxialdiak egin dituzte lehen mailako arretako zentroetan. Besteak beste, Gasteizko Salburuako osasun zentroan, Donostiako Amara Prim osasun zentroan eta Bilboko Deustuko osasun zentroan.\nGotzone Sagardui Eusko Jaurlaritzako Osasun sailburuak dimisioa aurkeztu behar duela aldarrikatu dute. Sindikatuek adierazi dutenez, Sagardui Osakidetzaren pribatizazioaren alde jokatzen ari da eta ez da egungo arazoei aurre egiteko gai.\nGauzak horrela, Osakidetza "desegiten" ari dela salatzeko manifestaziora deitu dute ekainaren 26rako. Bilbon, Jesusen Bihotzetik abiatuko da manifestazioa, 12:00etan.\nNafarroako Osasun Plataformak deituta, Sakanako Oinarrizko Osasun Eremuaren egoeraren larritasuna salatu dute Nafarroako Parlamentuan Osasun Batzordearen aurrean. Altsasu, Olazti eta Ziordiako alkateak bildu dira euren herrietako osasun zentroen egoera salatzeko. Azkenaldi honetan, medikuen falta salatzeko eta osasun sistema publikoaren kalitatea defendatzeko mobilizatu dira herritarrak.\nSizilian lehorreratzeko baimena jaso du 'Aita Mari'k. Egunak eman dituzten lehorreratzeko portu seguru baten bila, eta, azkenean, ostegunean goizean porturatuko dira Augusta portuan. Izaskun Arriaran Aita Mariko erizainarekin hitz egin du Hamaika Telebistak.\nAurkeztu dituzte Bertsolari Txapelketa Nagusiko hamalau saioak. Txapelketa "duin eta txukuna" egiteko modua ikusten dute Euskal Herriko Bertsozale Elkarteko kideek.\n2021eko azaroaren 25ean, indarkeria matxistaren aurkako nazioarteko egunean, Santurtziko parkeko tokoi batean plaka bat jartzea erabaki zuen mugimendu feministak. Parkea oroimenerako leku bihurtu zen, errepikatu ez dadin inoiz borrokatzeari utziko ez diotenen sinbolo. Baina aste batzuen ondoren plaka desagertu zen.\nDesarpenenaren zein komunikaziorik eta azalpenik ezaren aurrean, udaleko berdintasun-zerbitzuari bilera bat eskatu zioten mugimen feministako kideek. Bilera horretan esan zieten plaka Obra eta Zerbitzuen arloan zegoela, eta handik irtetean berreskura zezaketela. Hala ere, plaka berreskuratzera joan zirenean, ez zegoen bertan. Salatu dutenez, gero, udalak plaka zegoen tokia hesitu zuen indarkeria matxistaren biktimak omentzea eragozteko.\nSuteek 10.000 hektarea baino gehiago erre dituzte Nafarroan. Egoerak hobera egin du eta Nafarroako Gobernuak alerta-maila jaitsi du.\nSalburuarako tranbia, obraren azken txanpan\nGalipentzuko Heredad Beragu Hoteleko langileak: 'Infernua izan genuen aurrean'\nGalipentzu inguruan egiten ari dira "ahaleginik handienak"; Erreniegako sua aktibo baina kontrolpean


Gora egin du berriro Zarauzko intzidentzia tasak - Zarautz - Zarauzkohitza.eus\nGora egin du berriro Zarauzko intzidentzia tasak\nAitziber Arzallus 2021-04-29 13:27\nHemeretzi positibo gehiago zenbatu zituzten atzo Zarautzen, eta intzidetzia tasa 1.300 baino altuagoa da orain. Hego Euskal Herrian, berriz, herenegun adina positibo zenbatu zituzten atzo: mila pasatxo.\nEusko Jaurlaritzak kaleratu du koronabirusaren bilakaerari buruzko eguerdiroko txostena, eta gaurkoak ere datu kezkagarriak utzi ditu. Atzo Urola Kostan egindako PCR eta antigeno probetan —ez dute zehazten herri bakoitzean zenbat egiten dituzten— beste 57 positibo baieztatu zituzten, herenegun baino bost gehiago, eta herri guztietako intzidentzia tasak oso altuak dira, Beizamakoa eta Errezilgoa salbu.\nAtzo ere Zarautzen atzeman zituzten kasu berri gehien, hemeretzi, eta beste koska bat gora egin du 100.000 biztanleko hamalau eguneko positibo metatuen kopuruak: 1.306,38 da. Are tasa altuagoa du Zumaiak, 1.333,06koa, atzo beste hamabi positibo baieztatuta. Azkoitian, Azpeitian eta Orion, ostera, apaltzera egin du intzidentzia tasak. Azkoitian atzo 11 positibo hautemanda, 1.101,56ko intzidentzia tasa dute; Azpeitian, lau kasu berri atzemanda, 525,62koa; eta Orion, 962,17koa —atzo ez zuten positiborik atzeman han—.\n5.000 biztanletik behera dituzten eskualdeko herri gehienetako egoera ez da hobea. Aian sei positibo zenbatu zituzten atzo; Zestoan hiru; eta Aizarnazabalen eta Getarian bana. Horietan guztietan intzidentzia tasa oso altuak dituzte, baina kontuan izan behar da, herri txikiak izanik, positibo bakar batek tasa horretan gorabehera handiak eragin ditzakeela. Beizaman eta Errezilen, ostera, lasaitasuna nagusi: positiborik ez dute izan gutxienez azken hamalau egunotan.\nHego Euskal Herrian, milatik gora positibo\nEusko Jaurlaritzak eta Nafarroako Gobernuak emandako datuen arabera, atzo 14.800 proba egin zituzten Hego Euskal Herrian, eta horietatik 1.067k positibo eman zuten; %7,2k hain zuzen. Bizkaia izan zen positibo gehien atzeman zituzten lurraldea: 412. Gipuzkoan 386 zenbatu zituzten, Nafarroan 188 eta Arabaz 70.\nOspitaleetako egoerak, berriz, ezin esan hobera egin duenik. Egia da atzo herenegun baino gaixo gutxiago ospitaleratu zituztela Osakidetzaren mendeko erietxeetan: 83 izan ziren atzo eta 99 herenegun. Baina, orotara, 729 herritar daude ospitaleetan —herenegun baino hiru gehiago— eta horietatik 192 daude Zainketa Intentsiboetako Unitateetan —herenegun baino zortzi gehiago—.


Bertatik Bertara, herri euskaldunetako aberastasuna zabaltzeko kanpainea - bizkaie.biz\nBizkaie! 2020-06-04 09:01 Euskerea berbagai\nGure herria, hizkuntzea eta produktuak aldarrikatuko ditu UEMAk.\nUda hau desbardina izango da turismoa eta bidaiak egiteko orduan, Covid-19ak eragindako osasun larrialdiagaitik. Jarduera turistiko barrian be, udalerri euskaldunek dituen aberastasunak ezagutarazo eta aldarrikatzeko lekua bilatu nahi dau UEMAk, eta Bertatik Bertara kanpainea ipini dau martxan, Mankomunidadeko kide diran udal batzukaz alkarlanean.\nHerritarrei eta bisitariei erakutsiko deutse udalerri euskaldunak zelako altxorrak diran, bertako produktu, kultura eta ekonomian oinarritutako garapenari eskutik helduta, UEMAk azaldu dauenez. Hori guztia, udalerri euskaldunen nortasunaren oinarria euskerea dala ahaztu barik. Denda, jatetxe, ostatu eta zerbitzu sektorerako kartelak eta mahai-ganekoetako testuak izango dira kanpainearen euskarriak.\nKanpaineagaz bat egin daben udalek banatuko deutse material guztia merkatariei eta ostalariei, herritar eta bisitariakana heltzeko bitartekari ezin egokiagoak diralakoan. Udearen atarian, bestetik, hedabideetan komunikazino kanpainea egingo dabe, baita sektoreetako arduradunak eta langileak trebatzeko online saioak be.\nUdagoienetik aurrera beste pausu bat egin nahi dau UEMAk, udalerri euskaldunen garapenaren inguruan azken urteotan hasitako ildoaren barruan. Horretarako, bertako produktuak eta elikagaiak, lehen sektoreko ekimenak eta ekonomia sozial eraldatzailearen aldeko proiektuak udaletatik laguntzeko modua zehaztuko dabe.\nUEMAko lehendakari Iraitz Lazkanoren esanetan, gure herriez eta gure hizkuntzeaz gozetako gonbidapena egiteagaz batera, gure herriei bizirik eusteko bertako elikagaiak eta produktuak be giltzarria dira. Herri batzuetan ekimen eredugarriak sortu ditue azken urteotan, eta udalei bide hori egiten laguntzea be bada kanpaina honen hurrengo faserako aurreikusita daukaguna.


Nafarroako Ikasle Abertzaleak: Ikasleok ere bagoaz Gazte Danbadara!\nIraganeko zubi eta geroaren irudi izan gara urteetan, gazteon oihartzunari jarraiki, tipi, tapa arituz independentziaren alde egin genuen topa, gu izan ginen bidea eta egin genuen herria, altxa eta mugitu genuen harria, eraikiz herria, gure etorkizun bakarra independentzia zela aldarrikatu eta ametsa bizi genuen, bestelako sistema baten bidean eta errepresioaren kontra, gazteok, batera ekin genuen, iraultza gure baitan hasten delako matxinadara egin genuen salto, garaipenera ere jalgi ginen eta oraingoan gure aborrotsek Urduñako kaleetan egingo dute danba.\nMilaka eta milaka gazte batuko gara Ernai gazte antolakundeak antolatutako Gazte DANBADA jaialdian. 4 egunez hamaika hitzaldi, formakuntza saio, tailer, proiekzio, ekitaldi, txango, lehiaketa, jolas, kontzertu… izango da Urduñan. Ikasle Abertzaleak-ek ere bere tokia izango du bertan.\nLehenengo zita ostiralean 16:30ean izango da, ADI! gunean. Bertan, gerturatutako gazte guztiekin batera Madrildik inposatu nahi diguten LOMCE erreformaren inguruan mintzatuko gara. Gainera, legearen azalpenaz gain, #11x12ko nazioarteko ikasle antolakunde ezberdinenkin erreformari aurre egiteko esperientzia ezberdinak konpartituko ditugu. Nazio zapaldu ezberdinetan ikasle mugimenduek darabilten borroken inguruan jakiteko aukera izango dugu.\nBigarren parada larunbatean izango da, 12:00etan Gernika Plazan. Bertan Ikasle Abertzaleak-ek abiaraziko duen 25. urteurrenaren dinamikari hasiera ofiziala emango diogu. Ikasle euskaldun, ezkertiar eta feministok jendaurrean 25 urteetako ikasle borroken lekuko izan eta datorren azarora arte luzatuko den dinamikaren gako nagusiak azalduko ditugu. Ez-ohiko ikasleok zita bat dugu bertan.\nGainera, larunbatean zehar IAko materiala eskuratzeko aukera izango da Azokan.\nIkasleok ere bestelako Euskal Herria baten sinisten dugu. Egunez egun, hezkuntzatik, Euskal Herria eraikitzeko hautuan berrestu gara VI. kongresuan. Horregatik, gainontzeko gazteriarekin batera, bestelako Euskal Herri independiente, sozialista eta feminista irudikatu eta borrokatuko dugu Urduñan. Euskal Eskola Nazionala egunez egun eraikiz, DANBADAn bezala, Euskal Herria askea eraikiko dugu; Gazte herria eraikiko dugu.\nHonengatik guztiagatik, datorren martxoaren 29, 30 eta 31n eta apirilaren 1ean Urduñan egingo den Gazte DANBADA jaialdira ikasleria guztiari joateko deia egin nahi dio Ikasle Abertzaleak antolakundeak.\nArgitaratuta Nafarroako Ikasle Abertzaleak ordua: 15:58


Begiekin Entzutekoak’ kultura zikloa jarri dute abian Mendaroko Udalak eta Gararock taldeak herriak kalitatezko kultura bultzatzeko - Albisteak - Mendaro\nBegiekin Entzutekoak’ kultura zikloa jarri dute abian Mendaroko Udalak eta Gararock taldeak herriak kalitatezko kultura bultzatzeko\n• 2021ean urtarokako kultur-ekintzen programazioa landu eta kartel batean jaso da. Udaberrian 4 kontzerturekin abiatuko du ibilbidea: Muga, Testura, Mursego eta Munlet taldeen kontzertuak.\n2021ean urtarokako kultur-ekintzen programazioa landu eta kartel batean jaso da. Udaberrian 4 kontzerturekin abiatuko du ibilbidea: Muga, Testura, Mursego eta Munlet taldeen kontzertuak.\nEkitaldi guztiak San Agustin Aretoan izango dira, Covid-19aren aurrean segurtasun eta prebentzio neurri oro betetze aldera. Sarrerak Puxikan eta Uztargin eskuratu ahal izango dira 3 euroko prezioan.\nIñaki Arregui alkatearen iritziz, “kulturak berebiziko garrantzia du herritarrak batzen gaituelako, bizitza soziala bultzatuz. Aisia da, herrian bertan eskaintzen dugun aisia, baina baita erakargarri turistikoa ere, zentzu zabalean, bidaia bat egin eta zenbait ekitaldiz gozatzeko aitzakia baita, herrian bertan mugimendua sortu eta ehun ekonomikoa bultzatuz”.\nMendaroko Udalak eta Gararock Taldeak ‘Begiekin Entzutekoak’ ekimena jarri dute abian “Mendaro kulturala” bultzatzeko. Lehen aldia da udaberriko ekintza sorta kulturala antolatu eta ezagutara emateko kartel-formatuan kaleratu dela. Udalak nabarmendu duenez lehen sorta izango da hau: “2021ean urtaroka landuko dugu ekimena eta 2022an urte osoko ekimen sorta kaleratzea dugu jomuga”.\nMendaron kultura hauspotzeko lanean ari da Udala: “Agenda oparoa dugu jomuga, bi noranzko eta helburu nagusirekin: herria bizi mantendu eta ehun ekonomikoa babestu eta sustatzea, are gehiago Covid-19aren pandemiaren eraginen ondotik” nabarmendu du Udalak.\n2021ean urtarokako kultur-ekintzen programazioa landu eta kartel batean jaso da: “4 kontzerturekin abiatuko dugu ibilbidea, Muga, Testura, Mursego eta Munlet taldeen kontzertuak, lehen programazioa kaleratuz, eta hurrengoa lantzen ari gara jada Gararock herriko taldearekin batera”.\n2022an urte osoko agenda lotzeko lanean dihardutela nabarmendu du: “ohiko ekintzetik haratago, guztiak mantendu, babestu eta sustatuz, kalitate bereziko programazioa eskaini nahi dugu ere, guztiz osagarria. Kultur eskaintza zabal eta orekatua” azaldu du alkateak, “herria bizi mantendu eta kalitatezko programazioa eskainiz. Mendarotarrek eta bisitariek Mendaroz gozatu eta bertako kultura herrian bertan izatea dugu helburu”.\nIñaki Arregui alkatearen iritziz, “kulturak berebiziko garrantzia du herritarrak batzen gaituelako, bizitza soziala bultzatuz. Antolatu ditugun ekitaldiak publiko oso zabalarentzako daude pentsatuak, kontzertuen bueltan, mendarotar zein bisitariak elkartu eta herri-bizitza sustatuz. Aisia da, herrian bertan eskaintzen dugun aisia, baina baita erakargarri turistikoa ere, zentzu zabalean, bidaia bat egin eta zenbait ekitaldiz gozatzeko aitzakia baita, herrian bertan mugimendua sortu eta ehun ekonomikoa bultzatuz. Bi noranzko horien baitan kokatu dugu 2021eko udaberriko agenda kulturala, kalitatea lehenetsiz”.\nAlkateak nabarmendu du ere Gararock taldearekin Udala garatzen ari den elkarlan estua: “Begiekin Entzutekoak zikloari forma ematen azken hilabeteotan jardun dugu, baina ideia bera sukalde lanean aspalditik geneukan Udalean. Gararock bezalako herritar talde bat gurekin izatea sekulakoa izan da: herritarrekin bat proiektua landu dugu, herritarrentzako. Eskertu nahi diet hasi dugun ibilbide honetan egiten ari diren lana, benetan”.\nApiriletik ekainera, Muga, Testura, Mursego eta Munlet taldeen kontzertuak Mendaron\nApirilak 18, Muga\nMUGA, Alberto Gonzalez elgoibartarra sortutako proiektua da. Berarekin batera Donostia, Errenteriako eta Getxoko beste lau lagun osatzen dute, hauek aldi berean, Aterkings, Cujo edo Gringo bezalako proiektuetako kideak izanez. Ekartzen diguten proiektuak, batetik, Xabier Montoiaren Anfetamiña liburuko testu musikatuak biltzen ditu, eta, bestetik, liburuak erreferentzia egiten dien abesti klasikoen bertsioak ere batzen du. Hori guztia, Juxe Areta Goñiren zuri-beltzeko argazki ederrak apaindua. Juxe Mendaron ezagutzen dugu Gararockeko argazkilari ofiziala izateagatik.\nMaiatzak 2, Testura


Arrakalak - Bihotz Bakartien Kluba\nRealPlayer formatuan (kalitate txikiagoa)\nMP3 formatuan (kalitate handiagoa)\nBihotz Bakartien Kluba 2001eko neguan sortu zen, Larrabetzuko HORI BAI gaztetxeak urtero antolatzen dituen gabonetako ekitaldien karietara. Orduko hartan, Iñigo Aranbarrik Joseba Sarrionandiaren obrari buruzko hitzaldia eman behar zuela-eta, Larrabetzuko Aintzinak, Etxahunek, Gorkak, Gotzonek, Guluk, Iñakik, Mari Felik, Patxik eta Urik, Sarrionandiaren testuekin beren beregi egun horretan jaio eta hiltzeko irakurraldia prestatu genuen. Ostera, handiusterik gabeko emanaldi hartara joan ziren batzuek euren herrietara joateko gonbitea luzatu ziguten eta guk, gure amei ondo ikasiak izaki, ez genuen ezetz esaten jakin. Sarri gure artean bataiatu genuen poesia errezitaldi haren ostean Poeta hilen kluba eta Zakil Alu Hori! atondu genituen; guztiak ere, guk idatzi ez genituen testuak itzuli eta gutartuz. Eta halan ibili ginen herriz herri, gaztetxez gaztetxe, kultur etxez kultur etxe, harik eta 2004ko otsailean taldekide batek Arrakalak deritzon liburua kaleratu zuen arte:\nARRAKALAK berbetan dagoz, kantuekaz, zabaltzen dira, irudiek ixten dituez, Arrakaletan zehar urtetan jaku arnasa, arrakalak doguz eskuak sokak dantzarazi eta lepoa laztantzeko. Arrakalek egiten gaitue herren, arrakalek egiten gaitue duin, ez baitago aurrera egiterik arrakala barik.\nSarean entzundakoa etxean CD formatoan jaso gura duenak eska beza arrekikili@gmail.com helbidera idatzita. Bidalketa gastuak baino ez dituzue ordaindu beharko.\n1. Beharrezkoa, Aintzina, Alex ta Mugar\n2. Aberriaz zelan ahaztu, Jose Luis Otamendi\n3. Zapatak lekuz aldatu, Uri\n4. Arrakala hau, Aintzina, Alex ta Mugar\n— Behar ez denean, Leire\n— Suizida, Iñaki\n— Eskolan, Leire\n— Azken manifa 2, Etxahun\n5. Zure antzera, Marifeli\n6. Zeintzuk egiten duten zirkua, Aintzina, Alex ta Mugar\n— Kale garbitzailea, Jose Luis Otamendi\n— Postaria, Gotzon\n— Isildutakoaren ordaina, Uri\n7. Bidaztia, Edorta Jimenez\n8. Bertso berriak arrakalei jarriak, Aintzina ta Etxahun\n9. Sakatu, Iñaki\n10. Ez da ezinbestekoa, Joseba\n11. Baltsean, Alex, Gotzon ta Mugar\n12. 13. gutuna: Gartzelan esnatzea, Mitxel Sarasketa\n13. Hogei urte, Alex\n14. Egurrezko trena, Aintzina, Alex, Gotzon ta Mugar\n15. Ez den lurraldean, Marifeli\n16. Mundua ez da nahikoa, Uri\n17. Lou beti Lou, Aintzina, Alex ta Mugar\n— Promesak, Etxahun\n— Bi emakume harago, Leire\n— Itzalitako argi bakoitzeko, Marifeli\n18. Itzalitako argi bakoitzeko, Pog mo thon\n19. Kalkilian bada neskatila bat, Joseba\n20. Baltsik balego guretzat, Gotzon\n21. Asunak zure begiak, Aintzina, Alex ta Mugar\nAspaldiko asmoa gauzatzera batu ginen kukubiltxotarrenean, 2006ko apirileko 22 eta 23etan. Atea jo eta barrura sartu ginen Aintzina, Alex, Aritz, Edorta, Etxahun, Gotzon, Iñaki, Joseba, Leire, Marifeli, Mitxel, Mugar, Oto eta Uri. Ordura arte egundo grabazio baten parte hartu bakoak ginen gehienak. Eta hori igarriko duzu; baita Pog mo thon taldeko lagunek euren entsegu lokalean grabatu zutena Itzalitako argi bakoitzeko. Bejondeiela. 40 lapurren miresle ere bagarenez Joseba Sarrionandiari eta Roque Daltoni besapetik ebatsi dizkiegu 13. gutuna: Gartzelan esnatzea eta Como tu testuak. Ruper Ordorikari ikasitako Baltsean, askoz ederrago, Ez da posible diskoan aurki zenezake. Jakin dakigu Jose Luis Otamendiren Aberriaz zelan ahaztu poema entzutean, guri legez, harrokeria barka eske hasiko zaizuna. Eskerrak Otori eman. 2001ean poesia errezitaldiak egiten hasi ginenetik gu ikustera etorritako guztiei, gure etxekoartekoei, lagunei, hurrekoei, eta batez ere etsaiei, urteotan gure berbak esatera eroan gaituztenei eta poesiazaleei begirunea eta esker ona adierazteko ahalegina da CD hau. Hauxe da 2006ko azarotik 2006ko ekainera bitartean herriz herri egin duguna. Kopiak doan banatzeko egin ditugu. Zeuk be bardin egin.\nARRAKALAK ikuskizuna honako hauek osatzen dute:\nMusikariak: Arrakalak ikuskizunerako soinu-banda sortu dute bihotz bakartien klubeko musikariek, saioari osotasuna ematen dion soinu-banda da, Arrakalak liburuko poemen erritmoa.\nBibolina: Aintzina Lekue\nAhotsa, gitarra akustikoa eta Venezuelako Cuatroa: Alex Arregi\nEskusoinua eta teklatuak: Gorka Mugarza\nIrakurleak: Gorka Uriarte, Leire Ercilla, Marifeli Etxeandia eta Gotzon Barandiaran\nIrakurle horiez gain, lekuan lekukoak gurekin irakurtzera gonbidatzen ditugu, bihotz\nbakartien kluba ez delako soilik Larrabetzuko literaturzaleez osatzen, Euskal Herriko literaturzaleez osatzen baita.\nEskerrik asko: Urte guztiotan gure emanaldietara etorri zaretenoi, zuek zarete gure arrakastaren neurria. Emanaldietan gurekin batera irakurri duzuen guztioi, bihotz bakartien klubekotzat zaituztegu. Gure hizkera konpartitzera zuenera gonbidatu gaituzuenei, poesiari arnasa hartzen lagundu diozue. Etxekoarteko, lagun eta etsaiei, aurrera egiteko akuilua zarete. Kukubiltxori, bihotz bakartien kluba zuek zarete. HORI BAI gaztetxeari, suaren metxa pizteagatik,\nZutun!k beste 40 urtez.\nEgileak: Bego, Maite, Sabrina, Abarne, Veronika, Ander, Adur, Belen, Edurne, Itsaso, Alaitz, Unai, Andres, Iñaki, Lidia, Yera, Ines eta Jose.\nBego Vicario EHUko Arte Ederretako irakaslea eta zinemagilea da. Aspalditik lan egin gura zuen bihotz bakartien klubekookin poesia eta irudia uztartuko zuen proiektua egiteko. Arrakalak liburuko 26 poema hartu eta bere ikasleei, hitzak iruditan adierazteko erronka luzatu zien, baita ikasleek onartu ere. Poemen interpretazio erabat pertsonalak dira, poemen egileak ez baitu ez prozesuan ezta azken emaitzan ere inolako baldintzarik jarri. Poema bisualak dira, finean.\n— zure oinetara\n— behar ez denean\n— hogei urte\n— Bilatuko zaitut\n— eskuak eta harriak\n— hagin barik deika\n— itzalitako argi bakoitzeko\n— praketatik belaunak\n— bide hori\n— cafe de france\n— bi emakume harago\n— egun bateko zoriona\n— kalkilian bada neskatila bat\n— mundua ez da nahikoa\n— kale garbitzailea\n— soldatapeko diosalak\n— tiranoaren larrazkena\n— egurrezko trena\nBergara, Larrabetzu, Bilbo (Ekoetxea), Elgeta, Getaria, Azpeitia, Barakaldo, Urdiain, Orereta, Aretxabaleta, Iruñea (Txantrea), Durango, Aulesti, Ataun, Zarautz, Lesaka, Eibar, Zamudio, Basauri, Bilbo (San Inazio), Lekeitio, Igorre, Lasarte, Pasai San Pedro, Bilbo (Kalderapeko), Ondarru, Bilbo (Sarriko), Zaldibar (Hori Bai gaztetxea).


ULMA-ren soluzio bat, Manhattan-go finantza bihotzean - SPRI\nEuskal taldeak, 110 metro baino gehiagoko eraikin bateko eraikuntzan parte hartu du\nULMA-ren soluzioak eraikineko murru eta lauzetan dituen beharrak asetu ditu\nUlma taldeko obra zibileko Ulma Construction sailak, Amerikako Estatu Batuetako Manhattan-go finantza-barrutian kokatutako 110 metro baino gehiagoko eraikin berri baten eraikuntzan parte hartu du.\nZehatz-mehatz, eraikina osatzen duten 30 solairuetako lauzak kofratzeko, euskal taldeak bere CC-4 soluzio integrala txertatu du, hormigoizko akaberak dituzten lauza trinko eta arinduak eraikitzera bideratutako aluminiozko kofratze modularra, alegia.\nSoluzio honek, obrako langilearentzako segurtasun estandar berme altuak dituzten muntatze eta desmuntatze denbora tarte murritzak lortzeko diseinatuta dago bereziki. Hotelaren eraikuntzan, kofratze sistemak, zutabe, murru, sakondutako pilare, igogailuen nukleo eta zapatei forma emateko erabili izan dira.\nEnpresak komunikatu baten bitartez azaldu duen bezala, ULMA-ren soluzioak bezeroak bosgarren solairutik gora 298 hotel-logela izango dituen eraikineko murru eta lauzetan dituen beharrak asetu ditu.


Kalamidadeak – Irola Irratia 107.5FM\nKalamidadeak 7 (2018-02-23)\n2018-02-23 Irola irratsaioak, Kalamidadeak Erantzunak desaktibatuta daude Kalamidadeak 7 (2018-02-23) sarreran\nKaixo entzuleak!!! 7.kalamidadian elkarrizketa luze eta sakon bat izango duzue entzugai, Lur izan genuen\n4. Kalamidadea: Bertso Afaria (2017-12-02)\nKalamidadeak - Viernes 19:00h\n2017-12-03 Irola irratsaioak, Kalamidadeak Erantzunak desaktibatuta daude 4. Kalamidadea: Bertso Afaria (2017-12-02)\nKaixo entzuleok! Ohikoan ez bezala, oraingoan hiru saio egingo ditugu jarrain eta honakoa bigarren\nKalamidadeak II (2017-11-24)\n2017-11-29 Irola irratsaioak, Kalamidadeak Erantzunak desaktibatuta daude Kalamidadeak II (2017-11-24)\nOraingo honetan Sitio Distinto dokumentaleko egileetako bat izan dugu gurekin. Davide Cabaleiro. Duela 7\nKalamidadeak - Viernes 18:30\n2017-11-24 Irola irratsaioak, Kalamidadeak Erantzunak desaktibatuta daude Kalamidadeak II (2017-11-24)\n3 Kalamidadea (2017-11-10)\n2017-10-10 Irola irratsaioak, Kalamidadeak Erantzunak desaktibatuta daude 3 Kalamidadea (2017-11-10) sarreran\nKaixo entzuleok! Hementxe duzue Kalamidadeak irratsaioko 3. rounda. Gaurkoan Iralako Euskal Txokoko kide bat


Semalt Expert Twitter mailako aholkuak zure Marketing Kanpaina Boost\nEz da okerra izango Twitter enpresariei beren presentzia lineala hazteko tresna ezagun eta harrigarrienetako bat dela. Webguneak eraiki eta erabiltzaileen konpromisoa handitzen laguntzen du neurri handi batean.\nTwitter negozioaren zenbait aholku badira ere, Frank Abagnale Semalt aditu nagusiak arrakastatsua izan behar du marketing sozial arrakastatsua eta seguruenik onura asko emango dizkizu.\nZure negozioaren presentzia optimizatu Twitter-en\nNegozio guztiek Twitter-en egin dezaketen jarduera optimizatzeko funtsezkoa bihurtu da. Twitter iragarkiak sortu eta bizitza profesionalean bizirik irautea nahi baduzu, profesional bezala jardun behar duzu. Marka esan nahi du branding pertsonalizatua gehitzea zure Twitter profilean. Denborarekin, alderdi garrantzitsu bihurtu da, eta negozio baten biziraupena zure markarekin interneten agertzen denaren araberakoa da. Prozesu osoa bio egokiarekin hasten da. Bai, zure profileko 160 karaktere bio on bat idatzi beharko zenuke zure negozioa egiten eta abian jartzen ari zaren larri zaudenean .\nEraiki zure edukia Estrategia\nBeharrezkoa da denbora hartu eta Twitter eduki planak sortu. Zure negozioa konfiguratu ahal izango duzu gizarte komunikabideen jarraibideak zainduz eta zure edukia sormen eta erakargarriagoa izan dadin..Hori guztia posiblea izango litzateke zure edukien estrategia eraiki duzunean bakarrik. Erabili beharreko edukia eta negozioari buruz hitz egiten duen modu hobe batean sortu beharko zenuke. Aukeratu gaiak eta industria bideratutako gako-hitzak, jende kopuru handia erakartzeko. Gainera, zure ikusleentzako balioa entregatu beharko zenuke. Twitter erabiltzaile guztientzat eta negozio bat egiten dutenentzat beharrezkoa da.\nHashtags erabili behar dituzu zure edukia zabaltzeko. Ia Twitter erabiltzaile guztiek hashtag-ak erabiltzen dituzte pertsona egokiekin lotzeko eta kanpotik askorekin elkarreragiteko. Zure audientzia eta webgunearen izaera oinarritutako hashtagak aukeratu behar dituzu. Txertatzen dituzun hashtag-ak gehiago, hobeak Twitterren emaitzak izango lirateke.\nHazi eta jarraitu zure jarraitzaileak\nSocial media marketing arrakastatsua da hazi eta zure jarraitzaileek hilabete batzuk igaro ondoren hilabete igaro ondoren. Ziurtatu Twitter zaleek ez dituztela aspertzen edo nekatzen ari, berehala jarraitzen badute. Beste batzuek zurekin harremanetan jartzea eta egunero eztabaidetan parte hartzea sustatzea komeni da. Azkenean zure Twitter jarraitzaile eta zure negozio esposizio asko handituko dira.\nNeurtu zure emaitzak eta hobetu zure ahaleginak\nAzkenean, baina gutxienez, zure emaitzak neurtu eta astean behin ahaleginak hobetu beharko dituzu. Horretarako, Twitter tresnak erabil ditzakezu, adibidez, Trtrland, Twitalyzer eta TweetReach. Tresna horiei guztiei esker, zure Twitter marketing ahaleginak neurtu ahal izango dituzu. Emaitzen arabera, txostenak sor ditzakezu eta zure negozioaren esposizioari buruzko estrategia egokiak identifikatu. Estrategia horiek zure negozioaren zati bat bihurtu eta negozioa eman dutenek ez dute inolako onurarik eman.


ERCrekin batera egindako presioari esker, Euskal Herria Bildu Talde Parlamentarioak pentsio minimoen zenbatekoa gutxieneko soldatara lotzea lortu du, eta, lehen aldiz, gutxieneko pentsioek Europako Gutun Sozialak ezartzen dituen parametroak aintzat hartuko dituzte. Hala ere, abstentzio kritikora jotzea erabaki du, gaur, Kongresuko Gizarte Segurantzaren Batzordean eztabaidatutako pentsioen erreformaren alde bozkatzeko nahikoa ez dela iritzita. "EH Bildu oso argia izan da hasiera-hasieratik datorren astean Kongresuan behin betiko bozkatuko den pentsioen erreformaren lehen zatiarekin. Esan genuen ez genuela babestuko ez murrizketarik ezta pentsioen erreformarik ere, Euskal Herriko eta Estatuko kaleetan hainbeste denbora borrokan daramatzan pentsiodunen mugimenduaren aldarrikapen nagusiak jaso ezean. Eta hala egin dugu", azaldu du Iñaki Ruiz de Pinedo diputatuak.\nGaur, Espainiako Gobernuaren, EH Bilduren eta ERCren arteko akordio bateratua lortu ondoren, ezkerreko talde subiranistak aurrerapauso eta hobekuntza garrantzitsuak ikusi ditu legearen erreforman. Hobekuntza horiek, positibotzat jotzen dituen arren, EH Bilduri ez zaizkio nahikoak iruditzen oraindik. Talde subiranistak pentsiodunek aspaldidanik eskatzen zituzten hainbat aldarrikapen txertatu ditu testuan. Garrantzitsuenak, honakoak:\nGizarte Segurantzaren zorraren eta gastu desegokien auditoria publikoa egitea 1967tik hona, gehienez ere sei hilabeteko epean.\nEspainiako Gobernuak beharrezko mekanismoak eraman beharko ditu Elkarrizketa Sozialeko Mahaira, gehienez ere urtebetean, gutxieneko pentsioak igotzeko eta horien bilakaera gutxieneko soldatara lotzeko. Neurri hori Gizarte Segurantzaren erreformaren bigarren zatian sartuko litzateke, eta hobekuntza handia ekarriko luke gutxieneko pentsioen zenbatekoetan eta nahikotasunean. Gainera, Pentsioen Lege batean aurreneko aldiz, gutxieneko pentsioak Europako Gutun Sozialak ezartzen dituen parametroen arabera aplikatu dira, eta baldintza horiek betetzeko helburua jasoko du legeak.\n"Aurrerapen horiek, Iraunkortasun Faktorea indargabetzearekin batera edo Belaunaldien arteko Ekitate Mekanismo berriak pentsioen etorkizuneko zenbatekoak inola ere murriztuko ez dituela bermatzearekin batera, aurrerapauso garrantzitsutzat jotzen ditugu", zehaztu du Iñaki Ruiz de Pinedo diputatuak, ohartaraziz EH Bilduk ez duela onartuko inolako murrizketarik etorkizuneko pentsioetan.\nHala eta guztiz ere, EH Bilduk uste du erreforma oraindik urrun dagoela pentsiodunen mugimenduaren eskaeretatik. Hori dela eta, EH Bilduk abstentzio kritikora jotzea erabaki du gaur goizean egindako bozketan, erreformaren lehen tramitazioari atea irekiz. "Horrek denbora gehiago eskaintzen digu negoziatzen eta presioa egiten jarraitzeko, alor gehiago hobetzeko eta pentsioen eta horien onuradunen egungo eta etorkizuneko beharrei erantzungo dieten neurri berriak sartzeko". Hori dela eta, erreforma horrekin ados ez egon arren, EH Bilduk lanean jarraituko du hurrengo asteetan pentsio publikoak hobetu eta duintzeko akordio berriak lortzeko.\nMartin Villaren agerraldia galdegin du EH Bilduk, torturen eta hilketen «erantzule politiko eta penala» izan litekeela aitortu ostean\nMemoria Demokratikoko ministro Felix Bolañosi ere azalpenak eskatu dizkio ezkerreko indar subiranistak, Rodolfo Martin Villaren aitortzaren harira gobernuak hartuko dituen neurrien berri emateko. Inpunitatea salatu du EH Bilduk, eta oso kezkagarritzat jo ditu Espainiako ministro ohiak 1976ko martxoaren 3ko sarraskiaz eta 1978ko sanferminetako hilketaz esandakoak, euskal herritar askok aspalditik zekitena baieztatzen baitu.\nEH Bilduk Pedro Sanchezi ohartarazi dio ez duela onartuko lan erreforma eta Mozal Legea indargabetzeko «proposamen epelik»\nEH Bilduren Kongresuko bozeramaile Mertxe Aizpurua kezkatuta agertu da "patronalaren zerbitzura eginiko lan erreformaz eta Mozal Legearen indargabetze mugatuaz". Kongresuko kontrol saioan, Pedro Sanchezi eskatu dio hausnartu eta gogoratu dezala norentzat gobernatzen duen: "Ez da nahikoa eskuineko alderdiengandik ezberdintzea, ekintzekin frogatu behar da desberdintasun hori. Ez da patronalaren aurrean amore emateko momentua, langileen eskubideen alde egitekoa baizik".\nPalestinan bake konferentzia bat bultzatzeko EH Bilduren proposamena babestu du alderdien gehiengoak\nKongresu eta Senatuko Europako Batasunerako Batzorde Mistoak EH Bilduk bultzatutako proposamena onartu du gaur, Mahmud Abbas Palestinako presidentearen eskaerarekin bat eginez. Konponbide justu eta iraunkorra bermatzeko aurrerapausotzat jo du ezkerreko indar subiranistak.


8470b IRALE kontsulta-zerbitzua - IRALE\nHizkuntz-proiektua ala hizkuntza-proiektua?\nHizkuntza-proiektua edo hizkuntz-proiektua hautatzeko orduan, kontuan hartu behar da Euskaltzaindiaren 25. araua (Hitz elkartuen osaera eta idazkera). Arauaren arabera, izena+izena duten elkarketek aukerakoa dute marra (bikoteak eta errepikapenak ez direnean, horietan derrigorrekoa baita: maisu-maistrak, neba-arrebak, gizon-gizona...). Hortaz, zuzenak dira hizkuntza proiektua zein hizkuntza-proiektua.\nBeste kontu bat da hizkuntza(-)proiektua edo hizkuntz proiektua hautatzea. Arauak hau dio a itsatsidun hitzen bokalaren galeraz:\nElkarteko lehenbiziko osagaiak a amaiera duenean a-rekin nahiz a gabe idatz daitezke: biologi azterketa, biologia(-)azterketa. Bestelako a itsatsiak ez dira galtzen elkarketa egiten denean, eta hitzak bere osotasunean eman behar dira. Salbuespen dira, dena dela, honako sei hitz hauek: burdina, eliza, hizkuntza, kultura, literatura eta natura. Hitz hauek, hala nahi izanez gero, gal dezakete a hori. Idazkerari dagokionez, amaierako a galtzen den bakoitzean, bereiz idatziko da hitz elkartua eta gordetzen denean, aukeran izango da bereiz idaztea nahiz marratxoa erabiltzea: kultur etxea, biologi azterketa, kultura(-)etxea, biologia(-)azterketa.\nBeraz, hizkuntz-proiektua ez da zuzena: a kenduz gero, hizkuntz proiektua idatzi behar dugu, marrarik gabe. Bestalde, jakin ezazu gero eta joera handiagoa dagoela a amaierako horiek ez kentzekoa. EIMAk, esate baterako, ez kentzea gomendatzen eta hobesten du eskola-materialetan (Ortotipografia, 69. orrialdea).\nHortaz, zure galderari erantzuteko aukeran duzu hiru modu hauetan idaztea: hizkuntza-proiektua, hizkuntza proiektua edo hizkuntz proiektua.


Lau hamarkada eta segi - UPV/EHU\nUda Ikastaroen 40. urteurrenaren ospakizunak akademiaren eta erakundeen ordezkaritza zabala bildu zuen Miramar Jauregian\nUda Ikastaroen 40. urteurrena. Argazkia: Justy Garcia. Uda Ikastaroak\n“UPV/EHUko Uda Ikastaroak ez dira gure erakundearen nortasun-ezaugarri sendoenetako bat bakarrik, baita gauza handiak ahalegin txiki askoren bidez nola egiten diren erakusten duen adibide emankor bat ere”, adierazi zuen Eva Ferreira errektoreak bere hitzaldian. Eta nola lagundu izan duten gizartearen aurrerabidean. “Kultura zientifiko zabala duen euskal gizartea eta ezagutzan oinarritutako hausnarketa sakona lortu nahi ditugu. Unibertsitateak eta gizarteak, ezagutzak eta kulturak elkarrekin egin behar dute aurrera, tandem banaezina eta ondo koipeztatua izan behar dute”, azpimarratu zuen Iñigo Urkullu lehendakariak.\nItziar Alkortak, Uda ikastaroen egungo zuzendari akademikoak, hauxe esan zuen: “Lau hamarkada hauetan lagun izan ditugun balioek indarrean jarraitzen dute: irekiera-espiritua; hurbiltasuna, Udako Ikastaroak ikasiz gozatzeko eta gozatuz ikasteko, pandemian zehar ere mantendu den elkarbizitza-giroan; eta euskal kulturarekiko maitasuna, gure aurrekoak inspiratu zituena.\nEkitaldian, halaber, Uda Ikastaroen zuzendariak (Ricardo Echepare, José Luis de la Cuesta eta Carmen Agoués) omendu zituzten, denboran zehar jarduera hori kudeatu duten giza taldeen ordezkari gisa.\nGoizean, Eva Ferreira errektorea, Itziar Alkorta ikastaroen egungo zuzendari akademikoa eta Arte Ederren Fakultateko irakasle Leire Fernandez bertan zirela, 40 urte hauetan uda ikastaroek izandako emaitzak; eta aldi berean, ‘Entre símbolos y palabras/Sinboloen eta hitzen artean’ liburua aurkeztu zen. Lanaren lau hamarkada horietako ibilbide luzea jasotzen duen liburua Leire Fernández eta Eduardo Herrerak egin dute. Herrera ere Diseinuko irakaslea da Arte Ederretako Fakultatean.\nLau hamarkada horiek UPV/EHUren Uda Ikastaroak parte-hartzaile kopuruari dagokionez Estatuko lehenak bezala kokatzeko balio izan dute. 3.627 jarduera antolatu dituzte UPV/EHUren Uda Ikastaroek 40 urte hauetan. 1982ko bederatzi ikasturteetatik azken edizioetako 200 ikasturteetara. 287.975 pertsonak parte hartu dute ikastaroetan: 255.777 ikaslek, 27.396 irakaslek eta jardueretako 4.802 zuzendarik.\nJokin Bildarratz, Eva Ferreira eta Itziar Alkorta. Argazkia: Justy Garcia. Uda Ikastaroak\nLehendakariari agurtzen. Argazkia: Justy Garcia. Uda Ikastaroak\nErrektorearen agurra. Argazkia: Justy Garcia. Uda Ikastaroak\nPublikoa. Argazkia: Justi Garcia. Uda Ikastaroak\nItziar Alkorta zuzendari akademikoaren hitzak. Argazkia: Justy Garcia. Uda Ikastaroak\nRafael Pardo BBVA Fundazioko zuzendariaren hitzak. Argazkia: Justy Garcia. Uda Ikastaroak\nEneko Goia Donostiako alkatearen hitzak. Argazkia: Justy Garcia. Uda Ikastaroak\nMarkel Olano Gipuzkoako diputatu nagusiaren hitzak. Argazkia: Justy Garcia. Uda Ikastaroak\nEva Ferreira UPV/EHUko errektorearen hitzak. Argazkia: Justy Garcia. Uda Ikastaroak\nUda Ikastaroek izan dituzten zuzendariei aintzatespena. Argazkia: Justy Garcia. Uda Ikastaroak\nLehendakariaren hitzak. Argazkia: Justy Garcia. Uda Ikastaroak\nUPV/EHUko errektoreak. Argazkia: Justy Garcia. Uda Ikastaroak\nInprimatu Lau hamarkada eta segi


Ane Bergara - Wikipedia, entziklopedia askea.\n3Sariak eta aitorpenak\nBera, 1987ko otsailaren 3a (35 urte)\nfutbolaria eta irakaslea\nLagunak 2002 / 2005\nReial Club Deportiu Espanyol 2005 / 2011\nReal Sociedad 2011 / 2015\nBartzelona Futbol Kluba 2015 / 2017\nAthletic Club 2017 / 2018\nMarino Fútbol Club 2018 / 2019\nAne Bergara Artieda (Bera, Nafarroa Garaia, 1987ko otsailaren 3a) futbolaria da. Defentsako postu anitzetan (hegal, zentral eta pibotean) aritu da.\nIrakasle ikasketetan eta Jarduera Fisikoaren eta Kirolaren Zientzietan graduatua da, eta Fisioterapia ikasketak ere baditu.\nAltuera: 1.70 m.\nPisua: 70 kg.\nZazpi urte zituela Hendaiako Englantis futbol eskolan hasi zen, taldeko neska bakarra zen eta bertan bost urte eman zituen. Ondoren, Gure Txokoa izeneko hondartza-taldera pasatu zen. Bertan hiru urte pasa ostean, belar-taldean jokatu zuen. 2002. urtean Barañaingo talde nafarrak fitxatu zuen eta han aukera izan zuen bere herrikide Miriam Erkiziarekin batera aritzeko. Bi jokalari hauek eta Berako Edurne Teletxeak Espainiako selekzioarekin jokatzea lortu zuten.\n2004. urtean Europako futbol txapelketa irabazi zuen Espainiako sub19 selekzioarekin. Europako titulua eskuratu zuen lehenengo emakumea izan zen bere eskualdean eta Nafarroako Futbol Federazioko urrezko intsignia jaso zuen. 2004. urtean SD Lagunak taldearekin fitxatu zuen denboraldi baterako.\n2005eko uztailean Bartzelonako Espanyolekin fitxatu zuen eta 2006an Ligako txapelduna izan zen. Talde honetan zegoelarik, 2006, 2009 eta 2010. urteetan Espainiako Erreginaren Kopa irabazi zuen.\n2011. urtean taldea utzi zuen eta Donostia aldera joan zen Errealarekin jokatzera, bertan lau denboraldi eman zituen. Arantza iltzatuta geratu zitzaion, 2015eko uda horretan, Kanadan jokatutako munduko pertsonen behin betiko zerrendatik erortzean, prestaketa-partidak jokatzen aritu ondoren. Errealekoek kontratua berritzea eskaini zioten baina Bartzelona taldeak hobetsi zion eskaintza. Beraz, talde horretan eman zituen hurrengo bi denboraldiak 2017. urtera arte. Momentu hartan Bartzelona taldeko asmoa zen ondoz ondoko bosgarren liga irabaztea. Hala ere, bigarren postua lortu zuten. 2017an Athletic Club taldeagatik fitxatu zuen eta denboraldi bakarra eman zuen bertan.\nFutbolean jokatzen ari zen urte hauetan, Nafarroa, Euskal Herria, Katalunia eta Espainiako selekzioetako kide izan zen.\n2018an, 15 urtez lehenengo mailan aritu ondoren, Bergarak 31 urterekin futbola utziko zuela iragarri zuen.\n2017an Bera herriak omenaldia egin zion Matzada futbol zelai berrituaren inaugurazio ekitaldian.\n↑ (Gaztelaniaz) «La futbolista beratarra Ane Bergara, campeona de la Copa de la Reina» El Diario Vasco 2010-06-17 (Noiz kontsultatua: 2022-03-22).\n↑ (Gaztelaniaz) «Ane Bergara: "España debe ser habitual en los Mundiales"» AS.com 2015-03-04 (Noiz kontsultatua: 2022-03-22).\n↑ (Gaztelaniaz) «La futbolista beratarra Ane Bergara se incorporará al Barcelona el lunes» El Diario Vasco 2015-07-30 (Noiz kontsultatua: 2022-03-22).\n↑ (Gaztelaniaz) «Ane Bergara: 'Tenemos equipo como para hacer frente a los mejores'» EITB Radio Televisión Pública Vasca (Noiz kontsultatua: 2022-03-22).\n↑ «Futbola utziko duela iragarri du Ane Bergara beratarrak» https://erran.eus (Noiz kontsultatua: 2018-08-04).\n↑ Arratibel Gascon, Ainara. «Urrezko Danborra Realeko futbol eta hockey taldeentzat» Berria (Noiz kontsultatua: 2020-01-20).\n↑ «Realaren ereserkia ozen abestu dute Realeko neskek» www.eitb.eus (Noiz kontsultatua: 2020-01-20).\nElkarrizketa: Nola sortu bizimodu berri bat Berria, 2021.10.05\nElkarrizketa: Hurbiletik 2018 Ane Bergara [https://www.youtube.com/watch?v=oZBe29Tj36g\nMultimedia: Ane Bergara\nNafarroa Garaiko emakume futbolariak\nErrealeko futbolariak (emakumezkoen taldea)\nOrriaren azken aldaketa: 11 apirila 2022, 09:14.


Atzerrian harrapaturik | Gizartea | Berria\nPerun egondako euskal herritar batzuk, han ateratako irudi batean; gehienak gaur itzuliko dira. BERRIA Tamaina handiagoan ikusi\nGaur iritsiko da Loiuko aireportura (Bizkaia) 32 euskal herritar Perutik Euskal Herrira ekarri behar zituen hegazkina. Orain arte Perutik atera ezinik ibili dira, koronabirusaren pandemiak nazioarteko joan-etorrietan sortu duen anabasaren ondorioz. Eta azken orduan ere arazoak izan dituzte: haietako bati koronabirusa antzeman diote, eta Perun geratu beharko du. Gainerako guztiek abioia hartu ahal izan dute.\nApurka-apurka, pandemiak atzerrian harrapatutako euskal herritarrak etxera itzultzen ari dira, baina oraindik badira bueltatu ezinik daudenak. Eusko Jaurlaritzako Kanpo Harremanetarako idazkari nagusi Marian Elorzak emandako datuen arabera, 313 herritar ziren itzuli nahi eta Jaurlaritzarekin harremanetan jarri direnak, eta horietatik berrehun inguru bueltatu dira edo etxerako bidean daude jada. Elorzak esan duenez, herritar horiek 30 bat herrialdetan daude barreiaturik.\nPerun harrapatuta egon direnak turismoa egiten ari ziren hango gobernuak jakinarazi zienean martxoaren 16a baino lehen atera behar zutela. Martxoaren 5ean, baina, hegazkin konpainiak bertan behera utzi zituen hegaldiak. Boliviatik joateko aukera aztertzen ari zirenean jakin zuten hango gobernuak muga itxi zuela. Beste hegaldi bat lortu zuten martxoaren 22rako, eta bezperan aireportua itxi zuten.\nMertxe Bilbao erandioztarra da bidaiari horietako bat. «Pare bat aldiz egon gara hegazkina hartzear, eta azken minutuan dena pikutara joan da. Horregatik, nik abioian egon arte ez dut ezer sinetsi nahi», adierazi dio BERRIAri; «Hotelean ia bakarrik utzi gintuzten, langile gehienak etxean gelditu zirelako, baina garbiketa produktuak eman eta geu arduratu gara gelak garbitzeaz».\nMaddi Amiano altzotarra astelehen gauean iritsi zen etxera. Urtarrilean Indonesiara heldu zen, nazioarteko eskola batean boluntario lanak egitera. Sei hilabeteko egonaldia murriztu behar izan du koronabirusaren erruz: «Han egoera ez zen hain larria, baina etor zitekeenaren beldur ginen, apiril-maiatzetarako egunero 4.000-6.000 kutsatu egotea espero baitute. Indonesiako osasun sistema ez da hemengoa bezain ona, eta, gainera, gaixotuz gero, ez nioke hango bati ohea kendu nahi. Horregatik erabaki nuen itzultzea».\n«Jaurlaritzak aholkatu zigun handik joateko, baina, erabakia hartu genuenean, ikusi genuen ezin genuela. Hegaldiak lortzeko arazoak genituen, eta, lortutakoan, bertan behera uzten zituzten». Martxoaren 19rako txartela erosi zuen, baina geroago jakinarazi zioten hegazkin hori ez zela aterako. Ostean, «zoramena» hasi zen, Amianoren hitzetan. Hegaldiak izugarri garestitu ziren, eta ez zegoen inolako bermerik hegazkinak aterako zirela.\nAzkenean, martxoaren 22rako lortu zuen txartela erostea, eta hegazkina aparteko arazorik gabe hartu ahal izan zuen. «Desinformazio handia egon da; gauzak egun batetik bestera aldatzen ziren. Jaurlaritzak eta enbaxadak ezin izan digute lagundu, ez zekitelako nola jokatu». Orain etxean dago, baina gogoan ditu oraindik itzultzerik izan ez dutenak.\nNarkis Arrondo iazko uztailean joan zen Brasilera, ikastera, Florianopolis hirian. Oporren ostean, martxoan hasi zen berriro eskoletara joaten, baina joan den astean krisiak eztanda egin zuen: «Gu hasieran lasai geunden» azaldu du Arrondok, «han kutsatutako hiru lagun baino ez baitira egon [Florianopolis uharte batean dago], baina gero eskolak bertan behera utzi zituzten, eta esan ziguten itzultzen ez baginen agian mugak itxiko zituztela eta urrira arte geratu beharko ginela».\nGorabehera askoren ostean, Arrondok lortu zuen Florianopolistik Sao Paulora joatea, han abioia hartzeko, baina aireportura iritsi zenean esan zioten bere hegaldia bertan behera laga zutela; azkenean, ordea, Madrilerako hegazkin bat hartu zuen, eta atzo iritsi zen Zarautzera.\nBatzuk iritsi dira, baina beste batzuk bueltatu ezinean dabiltza. Hori da, esaterako, Amaia Lasa idazle getariarraren kasua. Argentinan dago, senideak bisitatzen, eta martxoaren 20rako zuen itzultzeko bidaia. Bertan behera utzi dute, eta apirilaren 2rako hartuta zeukan beste bat ere bai: «Berriro deitu dut, eta maiatzaren 3an dagoen hegaldirako txartela hartu behar izan dut. Espero dut hori bertan behera ez gelditzea».\nAntzera dago Maria Aginagalde bergararra. Pandemiak Zeelanda Berrian harrapatu du, Filipinetara joateko asmotan zebilenean. «Enbaxadan aholkatu zidaten ahalik eta azkarren etxera itzultzeko, baina hegaldiak bilatzen ibili naiz eta ezinezkoa da».\nHorri beste arazo bat gehitu zaio: Zeelanda Berrian larrialdi egoeraren maila igo egin da azken orduetan, eta han etxerik ez dutenek leku bat bilatu behar izan dute: «Batzuen artean apartamentu bat hartu dugu Aucklanden, eta hemen gaude, konfinaturik eta albisteen zain». Oraingoz, ez daki noiz itzuli ahal izango den, baina, enbaxadatik adierazi dietenez, ez dute hegaldi berezirik antolatuko eta saiatuko dira banan-banan ekartzen.


2014-02-15, Xakeko Taldekako Euskal Ligako Lehenengo Mailako 6. txandako kronika.\nKULTUR SUSTAPENAK ORVINA B HARRAPATU DU.\nUrnieta – Sestao B zen lehia nagusia seigarren txandan. Urnieta, igotzeko borrokan; Sestao B, sailkapena finkatu nahian. Eloen arabera Sestao B indartsuagoa zen, baina agian motibazio handiagoa zuen Urnietak. Azkenean, 3-1 gipuzkoarrentzat eta bigarren postuan sendotuta.\nEgidazu – Calasanz derbi arabarrak Calasanzen alde jo zuen, hasierako aurreikuspena beteta. Hala ere, 1’5-2’5 izan zen emaitza, estua. Horrela, Egidazuk azkeneko lau postuetako bat saihesteko borrokan segi dezake. Calasanz eroso geratu da: Igoera, puntu eta erdira; jaitsiera, 2 puntu eta erdira. Kultur Sustapenak eta Abadiñok arazoetan jar dezakete hurrengo asteetan, ordea.\nZornotzak gutxigatik irabazi zion Peña Rey Ardid azkeneko sailkatuari: 2’5-1’5. Eloak ikusita, emaitza ulergarria da. Sailkapenak, ordea, hauxe erakusten du: Orain arte zornotzarrak askoz hobeto aritu direla.\nKultur Sustapenak 1-3 irabazi zion Donibane Kirol Elkartea B-ri eta dagoeneko Orvina B harrapatu du. Hain zuzen ere, irristada handia egin zuen Orvina B-k Abadiñon: 3’5-0’5. Horrelako bidaia luzeetan baja batzuk izatea ez da batere mesedegarri.\nZazpigarren txandak Calasanz – Kultur Sustapena neurketa emanen digu. Jaitsierako tokiak estu daitezke, edo zertxobait argitu.\nOrvina B – Urnieta eta Sestao B – Zornotza lehiak ere interes handikoak dira. Orvina B eta Sestao B ez daude salbatuta eta Urnieta eta Zornotza igotzeko borrokan bete-betean sartuta daude.\nEgidazu – Abadiño norgehiagoka arabarren hondamendia izan daiteke. Peña Rey Ardidek Donibane Kirol Elkartea B-ri irabaz diezaioke baina dagoeneko urruti ditu beste taldeak.


Azkuna Zentroak 2019ko azken hiruhilekoko programea aurkeztu dau - bizkaie.biz\nAzkuna Zentroak 2019ko azken hiruhilekoko programea aurkeztu dau\nBizkaie! 2019-10-04 08:40 Kulturea\nArtea eta teknologia, zinemea, proposamen eszenikoak eta abar egongo dira.\nProgramazinoaren aurkezpena (argazkia: Bilboko Udala) | Ikusi handiago | Argazki originala\nBilboko Gizarte eta Kultura Garaikidearen Zentroak, Azkuna Zentroak, egitarau betea eta askotarikoa atondu dau urteko azken hiru hileetarako. Bilboko Udaleko Gonzalo Olabarria, Fernando Pérez Azkuna Zentroko zuzendaria eta Rakel Esparza programazino arduraduna agertu dira jentaurrean, egitarauaren nondik norakoak azaltzeko.\nGanera, dozena bat artista be egon dira aurkezpenean. Azkuna Zentroaren laguntzinoagaz, sormena landu ahal izango dabe 80 bat artistak, eta horreen ordezkari joan dira. Bestelakoan, hainbat ataletan banatuta dago egitaraua:\n- Kultura Garaikidea eta Teknologia: Open Codes. We Are Data ekimenagaz hasiko da atal hau. Alemaniako Karlsruhe uriko ZKM zentroagaz lankidetzan, nazinoarteko hogei artistak bizitoki dogun munduari buruzko gogoetea egingo dabe, kodeek sortu eta gobernautako mundu honetaz hain zuzen.\nArte garaikidearen bide horretan, Fatxada proiektua; Susana Blascoren No rain, no gain diseinu, ilustrazino eta komikiaren inguruko lana; eta Ane Pikaza artistearen sormena aitatu leitekez.\nEgonaldi Artistikoetan, Azkuna Zentroak sortzaileei beharrezkoak dituen material eta espazioak eskaintzen deutsez, euren programazinoaren inguruko eta Zentroko jardueren proiektuak aurrera eroan deiezen. Praktika Artistikoen egonaldiaren kasuan, alkarregaz lanean dabiz Alina Alguila kubatarra eta Tana Garrido euskalduna.\n- Zinema Klasiko eta Garaikidea: Zinematekea zinema klasiko zein garaikidearen erreferente bihurtu da, eskaintza komertzial zorrotzetatik kanpo. Zinemearen historiako 50 harribitxi-k arrakasta handia izan dauenez, hurrengo urtean Zinemearen historiako 100 harribitxi bihurtuko da. Jaialdi entzutetsuen egoitzea be izango da Azkuna Zentroa: Zinebi, Zinexit eta Zinemakumeak Gara!.\nNatalia Piñuel eta Enrique Piñuel komisario dirala, Zinema edegia atala egongo da martxan. Open Codes. We are data programa publikoaren zati bat da, aro post-digitaleko errealidadeari buruzko zientzia-fikzino, utopia eta distopiei buruzkoa.\n- Arte biziak: jantzea, performanceak, forma barriak, musikea, soinuak eta musika esperimentalak leku zabala hartuko dabe. Arte eszenikoen denporaldia Matarile Teatroren Daimon y la jodida lógica antzezlanak zabalduko dau. Hiesaren Munduko Egunean, Aimar Pérez Galí koreografoak The Touching Community piezea aurkeztuko dau, jantzea eta Hiesa lotuz. Euskerazko eskaintzeari jagokonez, Tartean Teatroak Ghero antzeztuko dau.\nHotsetan programan, Europako eta bertoko artistak batuko ditue hainbat entzunalditan, esate baterako, Jean-Luc Guionnet & Lotus Khouri eta C. Alex McLean & Sarah Rasines. Ur azpiko kontzertuen zikloa be antolatuko dabe.\n- Hezkuntza programea: Gabonak arte-k biribilduko dau urteko programazinoa. Gabonetako programa ludiko-hezitzailea da hori, familia osoentzat aproposa. Hezkuntzearen alorreko beste proposamen interesgarri bat Maby Revuelta artistearen Play Time da. David Hornback argazkilariagaz ibiliko da alkarlanean hiruhileko honetan.\nAurkezpena aprobetxauta, Fernando Pérez zuzendariak, Azkuna Zentroaren 2019-2023 Programa Proiektuko lehenengo bederatzi hileen inguruko balorazino ona egin dau. Plangintza barriak ekarritako aldaketak gogoratu ditu, berbarako, Gutun Zuriaren ikuspegi barria, eta sorkuntza artistikoa bultzatzeko programak martxan jartea. Udako programazinoa, orain arte egon ez dana, arrakastatsua izan da, 40.000 parte-hartzaile izan ditu eta.\nPérezek azaldu dauenez, azkenaldion gune barriak zabaldu ditue, adibidez, dendAZ. This is Basque Design, diseinuari leiho bat zabaltzeko helburuagaz atondua.